

План развоја општине Оџаци 2022 –2028.

2022.



Cадржај:

[Листа скраћеница 1](#_Toc134547817)

[Реч председника општине Оџаци 2](#_Toc134547818)

[Увод 3](#_Toc134547819)

[1. Процес израде 5](#_Toc134547820)

[2. Преглед и анализа постојећег стања 8](#_Toc134547821)

[3. SWOT анализа 17](#_Toc134547822)

[4. Визија 17](#_Toc134547823)

[5. Приоритетни циљеви и мере 17](#_Toc134547824)

[Преглед развојних праваца, приоритетних циљева и мера 17](#_Toc134547825)

[Опис приоритетних циљева и мера за развојни правац: комунална инфраструктура и заштита животне 20](#_Toc134547826)

[Опис приоритетних циљева и мера за развојни правац: друштвени развој 31](#_Toc134547827)

[Опис приоритетних циљева и мера за развојни правац: привредни развој 41](#_Toc134547828)

[6. Оквир за спровођење, праћење спровођења, извештавање и вредновање 46](#_Toc134547829)

[7. Прилог 47](#_Toc134547830)

# Листа скраћеница

|  |  |
| --- | --- |
| **ЗПС** | Закон о планском систему |
| **ЈЛС** | Јединица локалне самоуправе |
| **АПВ** | Аутономна покрајина Војводине |
| **ЕУ** | Европска унија |
| **ППП** | Припремни предшколски програм |
| **ЦСР** | Центар за социјални рад |
| **СКГО** | Стална конференција градова и општина |
| **РСЈП** | Републички секретаријат за јавне политике |
| **ЦОР** | Циљеви одрживог развоја (Агенда 2030) |
| **AПР** | Агенција за привредне регистре |
| **JKP** | Јавно комунално предузеће |
| **ОИЕ** | Обновљиви извори енергије |
| **ПУ** | Предшколска установа |
| **УН** | Уједињене нације |
| **ОЕЦД** | Oрганизација за економску сарадњу и развој |

# 

# Реч председника општине Оџаци

Поштовани,

План развоја општине Оџаци представља стратешки плански документ, који дефинише правце активности, као и приоритете и одабир и употребу ресурса, у датом времену са циљем напретка и развоја општине Оџаци.

Како би општина Оџаци наставила свој напредак, овим планским документом желимо да усмеримо расположиве снаге ка ефиксаном развоју наше општине. Важно је имати у виду да стратешко планирање дозвољава промене, јер период за који се израђује план развоја, доноси промене у потребама друштвених група, које се морају уважити и у складу са њима прилагодити дефинисати нове правце деловања.

Како би наша општина наставила свој развој важно је да планирамо будућност за нове генерације наших суграђана и с тим у вези да правилно али и рационално одредимо правце нашег деловања, са циљем да ресурсе наше локалне заједнице што ефикасније употребљавамо. Само на тај начин можемо осигурати бољу будућност нашим грађанима и нашој општини у наредном периоду.

У изради Плана развоја општине Оџаци, сарађивали смо са свим друштвеним групама, консултовали смо институције и сви заједно смо сагледали све могућности које нуди наша локална средина, сва добра, као и потенцијале за напредак, те смо дефинисали циљеве развоја општине, као и мере помоћу којих ћемо доћи до реализације постављених циљева. Свима који су учествовали и дали свој допринос изради плана развоја општине Оџаци се захваљујем и позивам их да активно узму учешће у креирању средњорочних и оперативних планских докумената, као и планова по секторима, у наредном периоду.

Применом у пракси овог планског документа, кроз реализацију циљева, које смо дефинисали побољшаћемо услове живота и рада и тиме допринети остваривању основног страштешког циља који смо поставили, а то је свеукупно побољшање квалитета живота свих становника општине Оџаци.

С поштовањем,

Председник општине Оџаци

Горан Николић

# Увод

На основу Одлуке о приступању изради Плана развоја општине Оџаци за период 2022 – 2028. године (у даљем тексту: План развоја), донете на седници Скупштини општине Оџаци одржаној 22. октобра 2021. године, а у складу са одредбама Закона о планском систему Републике Србије, општина Оџаци је започела процес израде Плана развоја општине. Циљ израде Плана развоја је стварање визије одрживог развоја општине Оџаци и дефинисање приоритетних циљева развоја и одговарајућих мера, заснованих на унапређењу свеобухватног квалитета живота грађана, подстицању убрзаног економског развоја, планском и рационалном коришћењу природних ресурса, обезбеђењу социјалног напретка и смањееу сиромаштва, пружању квалитетне здравствене заштите и образовања, унапређењу културе, поштовању људских и мањинских права и обезбеђењу једнаких могућности за све грађане Општине[[1]](#footnote-1).

*Закон о планском систему Републике Србије[[2]](#footnote-2)* (у даљем тексту: ЗПС) усвојен је 19. априла 2018. године чиме је постављен систем координисаног, ефикасног и транспарентног планирања, са циљем увођења система одговорности за резултате и мерење ефикасности рада јавне управе. ЗПС прате три уредбе и то: *Уредба о методологији за управљање јавним политикама; Уредбе о методологији за израду средњорочних планова органа државне управe и Уредба о обавезним елементима плана развоја аутономне покрајине и јединице локалне самоуправе*.

Када је реч о јединицама локалне самоуправе (у даљем тексту: ЈЛС), ЗПС уређује обавезу локалне власти да, у складу са дефинисаном методологијом и уједначеним општим приступом, планира јавне послове у својој надлежности. ЈЛС је, према *Закону о локалној самоуправи*, у обавези да планира, уређује и управља јавним пословима у својој надлежности, а од интереса за локално становништво. Законом о планском систему наведена обавеза је стављена у јасан системски оквир, јасно утврђену методологију, апострофирајући транспарентност процеса кроз укључивање локалних актера и израду плана консултација. *План развоја,* када је реч и планирању на локалном нивоу, представља документ развојног планирања најширег обухвата, највишег значаја за доносиоца и највишег реда за чију припрему, усвајање, спровођење и праћење је надлежна ЈЛС.

Документ развојног планирања ”План развоја општине Оџаци 2022 – 2028. године”, израђен је у складу горенаведеним Законом и пратећим уредбама, узимајући у обзир методологију предложену *Смерницама за израду планова развоја јединица локалне самоуправе.* Наведене смернице, објављене у априлу 2020. године, представљају методолошки водич кроз процес израде Плана развоја ЈЛС. Смернице су намењене како представницима органа ЈЛС, који су носиоци процеса израде Плана развоја, тако и широј јавности, односно свим субјектима заинтересованим да боље разумеју процес локалног планирања у контексту новог планског система.

Процес израде Плана развоја општине Оџаци обухватио је неколико фаза, јасно дефинисаних и структуираних, а спроводио се кроз јавне консултације са свим заинтересованим странама на подручју Општине. Јавне консултације су се спроводиле кроз организоване састанке, фокус групе, радионице, али и кроз размену материјала електронским путем. У процес су била укључена следећа консултативна и радна тела: Партнерски форум сачињен од представника свих заинтересованих страна, три тематске радне групе (економски развој, друштвени развој, комунална инфраструктура и заштита животне средине) и координациони тим сачињеног од представника локалне самоуправе са циљем праћења и усмеравања целокупног процеса. Приликом израде Плана развоја, општина Оџаци водила је рачуна о усклађености са документима развојног планирања/јавних политика на националном и регионалном нивоу, а пре свега са Циљевима одрживог развоја датим у оквиру Агенде 2030 и преговарачких поглавља ЕУ.

Плана развоја општине Оџаци за период 2022 – 2028. године донет је на Х. седници Скупштине Општине Оџаци, одлуком бр. Х од Х.Х.2022. године.

# 1. Процес израде

Општина Оџаци је приликом израде Плана развоја за период 2022 – 2028. у потпуности поштовала предложену методологију и инструкције дате у оквиру Смерница за израду планова развоја ЈЛС. Такође, Oпштина је и у претходном периоду, пре усвајања ЗПС, активно радила на изради и усвајању докумената развојног планирања/јавних политика водећи се различитим методологијама и користећи стручну помоћ, увек поштујући принцип транспарентности процеса. На наредном дијаграму представљене су фазе процеса израде Плана развоја општине Оџаци.

Дијаграм 1. Фазе процеса израде Плана развоја општине Оџаци

Процес израде Плана развоја дефинисан је чланом 4. Одлуке о приступању изради Плана развоја Општине Оџаци за период 2022-2028. године и обухвата следеће фазе:

1. Припрема и организација процеса
2. Преглед и анализа постојећег стања
3. Дефинисање визије
4. Дефинисање оквира за спровођење, праћење спровођења, извештавање и вредновање
5. Усвајање плана развоја

1. Припрема и организација процеса

Прва фаза у оквиру дефинисаних активности на изради Плана развоја општине Оџаци била је свакако фаза припреме и организације процеса, Општина Оџаци је донела Одлуку о приступању изради плана развоја општине Оџаци за период 2022-2028. године на седници одржаној 22. октобра 2021. године, затим доноси Решење о формирању координационог тима са именовањем чланова и дефинисаним задацима и делегираним координатором. Координациони тим је у овој фази одржао прве консултације у оквиру ког је израђена Матрица заинтересованих страна из које је дефинисан Партнерски форум као консултативно тело, односно идентификовани су најважнији актери и анализиран је њихов утицај и значај. Након наведених консултација, делегирани су и чланови тематских радних група као оперативног, радног тела. Такође, дефинисане су три тематске радне групе: друштвени развој; економски развој и инфраструктура и заштита животне средине, што је формализовано доношењем Решења о формирању Тематских радних група за израду Плана развоја општине Оџаци. У циљу транспарентности процеса и укључивања свих заинтересованих страна, општина Оџаци је отворила банер[[3]](#footnote-3) на званичној интернет страници Општине у оквиру ког су се, током целог процеса налазиле најзначајније информације у вези са процесом израде Плана развоја.

2. Преглед и анализа постојећег стања

У наредној фази, фази прегледа и анализе постојећег стања, на основу прикупљених примарних података из званичних извора, као и секундарних података добијених од представника Општине, израђене су секторске анализе тренутног стања. Комбинацијом примарних и секундарних података изведени су закључци, а анализа је приказана у оквиру три одвојена документа (прилог Плана развоја), а то су: анализа у области економског развоја, анализа у области друштвеног развоја и анализа у области комуналне инфраструктуре и заштите животне средине. Посебно је значајно напоменути да су кроз анализу обухваћени локализовани Циљеви одрживог развоја, и на тај начин је извршено повезивање са циљевима дефинисаним Агендом 2030. На основу најзначајнијих показатеља тренутног стања по областима, добијених горепоменутим анализамa, представљени су закључци у оквиру Плана развоја општине Оџаци. Изведени закључци анализа, приказани су и SWOT матрицом, као једним од најзначајних алата планирања. У складу са Смерницама, закључци прегледа и анализе постојећег стања, представљени су на почетку Плана развоја општине Оџаци у наредном поглављу.

3.Дефинисање визије

Визија представља жељено стање у будућности, и у општини Оџаци дефинисана је процесом брејнсторминга на састанцима тематских група. Усаглашена визија представља промену коју Општина жели да постигне спровођењем плана развоја, у периоду од седам година од момента усвајања, и за учеснике у процесу представља водиљу у одабиру развојних праваца и у оквиру њих приоритетних циљева. Општина Оџаци је на састанку тематских радних група дефинисала визију, а иста је потврђена од стране Координационог тела и Партнерског форума, путем писаних консултација.

4. Дефинисање оквира за спровођење, праћење спровођења, извештавање и вредновање

Консултације за дефинисање приоритетних циљева одржане су са тематским радним групама, коришћењем радионице као модела рада, и технике „стабло проблема-стабло циљева“, уз активно укључивање свих заинтересованих страна. Приоритетни циљеви у оквиру плана развоја представљају пројекције жељеног стања чија реализација доприноси остварењу визије, спроводе се реализацијом (групе) мера. Оно што нова правила, дефинисана ЗПС, доносе је приоритизација циљева, односно да се на бази претходних анализа и односа са визијом, одреде најзначајнија питања/проблеми, од највеће важности и интереса ЈЛС. Приоритетни циљеви општине Оџаци утврђени су тако да буду специфични, мерљиви, достижни, реални и временски одређени[[4]](#footnote-4), а на нивоу сваког циља дефинисани су показатељи исхода. Показатељи исхода приказани су као базни и циљни, а дат је и допринос који дају Циљевима одрживог развоја (Агенда 2030), као и веза са преговарачким поглављима са ЕУ. Приоритетни циљеви структурирани су у три развојна правца. Општина Оџаци је у образложењу одабира приоритетног циља апострофирала и усклађеност са релевантним планским документима на покрајинском и националном нивоу, као и напомену уколико је неки приоритетни циљ потребно даље разрађивати посебним документом јавне политке. Приоритетни циљеви дефинисани Планом развоја Општине садрже све обавезне елементе, као што су: опис (образложење зашто је циљ приоритетан, веза са показатељима у анализи), веза са подциљевима ЦОР, веза са преговарачким поглављима са ЕУ, почетна и циљна вредност показатеља исхода, рок за достизање показатеља и изворе провере.

5. Усвајање плана развоја

Након што је израђен Нацрт плана развоја општине Оџаци, кроз транспарентан процес консултација са свим заинтересованим странама, Општина је приступила спровођењу јавне расправе о израђеном Нацрту, у циљу информисања шире јавности о седмогодишњим приоритетним циљевима и мерама. Јавна расправа, као последњи корак консултативног процеса, одржана је током \_\_\_\_\_\_\_\_\_\_ године, након чега је Општинско веће припремило извештај о спроведеној расправи. План развоја је усвојила Скупштина општине Оџаци и у року од седам дана документ објавила на званичној веб страници Општине.

# 2. Преглед и анализа постојећег стања

Општина Оџаци се налази у западнобачкој области, на левој обали Дунава у дужини од 9,5 km. Окружена је општинама Апатин, Сомбор, Кула, Врбас, Бачка Паланка, Бач и на Дунаву се граничи са Републиком Хрватском. Територија општине Оџаци се простире на површини од 41.115,89 ha. Састоји се од 9 катастарских општина: Оџаци, Бачки Грачац, Бачки Брестовац, Српски Милетић, Богојево, Каравуково, Дероње, Ратково и Лалић, које су истовремено насељена места. Општина Оџаци има изузетно повољан геостратешки положај због граничног прелаза са Републиком Хрватском (Богојево-Ердут) и близине границе са Мађарском (60 км удаљености од прелаза Бачки Брег). По величини територије, општина Оџаци спада међу мање општине на подручју Војводине. Према резултатима пописа из 2011. године у општини Оџаци живи 30.196 становника, што је за 5.386 становника мање у односу на попис из 2002. године. Просечна старост становника општине Оџаци је преко 40 година, што је чини општином са врло старом популацијом а има директан утицај на стуктуру и конкурентност запослених на подручју општине. Иако је у последњих 6 година број становника пао за 12%, занимљиво је да није било већих промена у броју радно активног становништва које се у истом периоду смањило само за 3%. Природни прираштај у општини Оџаци је већ дуги низ година негативан и наставља да пада. Поређења ради, природни прираштај је 1999. године био -7,8, а 2005. године -11,7.

**Природни ресурси**

Општина Оџаци на својој територији поседује неколико заштићених природних добара, ту се пре свега мисли на **Специјални резерват природе „Горње Подунавље“**, који поред територије општине Оџаци обухвата и територије општине Сомбор и Апатин. Мешовити дрворед платана у Оџацима представља споменик природе, који уз споменик природе Група стабала храста лужњака на Камаришту представља природно богатство Општине.

На територији општине Оџаци укупно је пошумљено 1198 ха, претежно листопадних шумских заједница. То је око 3% територије и представља обесхрабрујући податак, који је испод 6% пошумљености АП Војводине, која се сматра за регион са најмањим уделом шума у односу на површину у Европи (просек у Европи је преко 30%).

**Животна средина и комунална инфраструктура**

Када је у питању комунална инфраструктура, општину Оџаци одликује **висока прикљученост домаћинстава на водоводну мрежу и низак квалитет воде, као и недовољна изграђеност канализационе мреже**. Према подацима из 2019. године, дужина водоводне мреже Општине износи 374 км, а чак 99,7% домаћинстава је прикључено водоводну мрежу. За сва насеља Општине може се рећи да је водоводна мреже у веома лошем стању. Ово подразумева велики проценат азбестцементних цеви којима је прошао рок трајања, те су према томе склоне пуцању, што водоводне системе насељених места општине Оџаци чини несигурним у свом функционисању и водоснабдевању. У општини Оџаци је у 2018. години укупно испоручено 1.117.000 м3 литара воде за пиће[[5]](#footnote-5), односно 41,29 м3 воде за пиће по глави становника, што је нешто испод просека за Јужно-бачку област.

Забрињавајућа је чињеница да општина Оџаци има много веће проблема када је у питању **управљање отпадниим водама**. Контролисано прикупљање отпадних вода из насеља започето је једино у Оџацима и Раткову. Само 2.310 домаћинстава (20,9%) је прикључено на канализациону мрежу, што је једно од најнижих процената покривености на територији Републике Србије. Према подацима НЗС[[6]](#footnote-6) током 2018. године на територији општине Оџаци генерисано је укупно 1.023.000 м3 отпадних вода, од чега је испуштене отпадне воде у системе за одвођење отпадних вода свега 180.000 м3. Неизграђеност система за одвођење отпадних вода из насеља утиче на загађење подземних вода прве издани. Није изграђен довољан број канала за одвођење сувишних атмосферских вода.

Издвајања из локалног буџета за Програм 6 - Заштита животне средине (програм износе у просеку 1,1% од укупног буџета Општине, што је испод просека (2,83%) и што указује да општина Оџаци издваја значајно мање средстава за активности везане за очување животне средине у односу на остале општине. Овај износ троши се на:

* Управљање отпадним водама

**Саобраћајна инфраструктура**

Управљање **комуналним чврстим отпадом** на територији општине Оџаци поверено је ЈКП „Услуга“ и ЈКП „Брестком”. Услуге одржавања чистоће, односно одвожења смећа, јавно комунално предузеће „Услуга“ врши за насељено место Оџаци, као и за насељена места Каравуково, Српски Милетић, Бачки Грачац, Лалић, Богојево, Ратково и Дероње, док ЈКП „Брестком“ врши одржавање чистоће, односно одвожење смећа за насељено место Бачки Брестовац. Површина депоније у Оџацима, на коју отпад депонује ЈКП „Услуга“ износи око 6,5 хектара. Лоцирана је на око 3км од насељеног места Оџаци, око 3км од извора водоснабдевања, 5км од центра града и на њој се не примењују основне мере заштите животне средине. Депонија, сходно важећој регулативи не испуњава захтеве у погледу основне инфраструктуре. Врло слична је ситуација и са депонијом у Бачком Брестовцу, која заузима површину од 3,6 ха и која не испуњава законом дефинисане норме за управљање отпадом.

Код путне инфрастуктуре Општине заступљени су путеви различитог хирејарархијског нивоа, који углавном задовољавају све захтеве за транспортом. Државни путеви, којима управља ЈП „Путеви Србије“, пресецају територију Општине на правцу запад-исток, односно север-југ и омогућавају задовољавајући ниво веза Општине са окружењем и широм територијом. Кроз територију општине Оџаци пролазе следећи државни путеви:

* *IB реда бр.12* - долази из правца Сомбора преко Српског Милетића, Оџака и Дероња и даље се пружа према Бачкој Паланци
* *IB реда бр.17*- Гранични прелаз Богојево-Српски Милетић
* *IIA реда бр.107* - долази из правца Апатина до граничног прелаза Богојево
* *IIA реда бр.110* - Кула-Оџаци
* *IIA реда бр.111* – Оџаци-Ратково и даље се преко Парага пружа према Новом Саду
* *IIA реда бр.112* - из правца Бача преко Селенче долази у Ратково и даље се преко Пивница пружа према Темерину и Жабљу.

Мрежа општинских путева је неразвијена, јер недостају општински путеви за краће трајекторије путовања између општинских насеља. Постојећи општински путеви су:

* *Л-410 - Бачки Брестовац-Бачки Грачац-Оџаци-Каравуково-Камариште*
* *Л-410/1- Каравуково-Богојево .*

Општина је задужена за одржавање општинских путева и улица у насељима које врши преко општинског Јавног предузећа „Дирекција за изградњу“.

**Образовање**

На територији општине Оџаци постоји 11 објеката предшколске установе. Обухват деце јасленог узраста на нивоу општине Оџаци је око 14,3 %, што је ниже у поређењу са просеком Републике Србије од 25%, као и обухват вртићког узраста од 57,5 %, који је нижи у односу на просек Републике Србије који износи 60, док у поређењу са Западнобачком облашћу, којој општина Оџаци припада, где обухват деце ПВО за јаслени узраст износи 24,5 %, док за вртићки узраст износи 59,6 %, што говори да је општина Оџаци мало испод просека. Што се тиче обавезног ППП-а примећују се и вредности изнад 100% што може да укаже на похађање ППП-а деце из других општина. Неповољан податак је тај да постоји проблем са капацитетом објеката у предшколском образовању, имајући у виду да су евидентирана деца која нису примљена због попуњености. Од маја 2021. боравак све деце у ПУ је потпуно бесплатан. Сви објекти се редовно одржавају што се тиче текућег одржавања и поправки и опремљени су потребним играчкама и дидактичким играма прилагођеним узрасту деце. Такође, сви објекти су опремљени потребном техником. У појединим објектима је потребно опремити дворишни простор мобилијарима за децу. Недостатак смештајног капацитета за целодневни боравак у Оџацима ће бити отклоњен доградњом „Б“ фазе централног објекта, чији се почетак очекује у најскорије време. Сходно динамици развоја и новим технологијама потребно је константно унапређивање технике, опреме и смештајних услова.

У општини Оџаци постоји десет основних школа, од чега је свих десет матичних, без подручних одељења. Две од десет школа се налазе у градском насељу, док је преосталих осам у ванградским насељима. Према томе можемо рећи да у сваком насељеном месту Општине постоји матична установа основног образовања. Стање свих школских објеката је функционално у складу са прописима, али сваки објекат има специфично стање које треба поправити и унапредити посебно из угла енергетске ефикасности, видео надзора али и свих других савремених решења која смањују трошкове. Простори дворишта и спортских терена у двориштима такође захтевају пажњу у смислу санације, реконструкције са савременим подлогама и решењима. Потреба свих школа, а и план локалне самоуправе је да подржи у складу са својим могућностима константно унапређење опреме за наставу и услове за рад како би се испратио константан напредак технологије и савремених кретања у настави.

На територији општине Оџаци постоје три средње школе (гимназија, економска школа и техничка школа). Према статистичким подацима из 2019. године, од укупног броја уписане деце у средње школе, највише је уписаних у четворогодишње стручне школе, затим у трогодишње, а најмање је уписаних у гимназије. Tренутно стање свих средњошколских објеката је функционално, у складу са прописима, али сваки објекат има специфично стање које треба поправити и унапредити посебно из угла енергетске ефикасности, видео надзора али и свих других савремених решења која смањују трошкове. Простори дворишта и спортских терена у двориштима такође захтевају пажњу у смислу санације, реконструкције са савременим подлогама и решењима. Стање школских објеката Техничке школе на адреси Школска 20 у Оџацима је лоше обзиром да је део зграде стар око 100 година. Део зграде у ком се налазе учионице и кабинети за смер индустријски кројач који је по моделу дуалног образовања је потпуно неуслован, али се очекују радови које финансира Канцеларија за јавна улагања. Та средства ће се употребити за сређивање самог објекта, али су и машине за шивење у лошем стању и на ивици употребљивости, као на школски намештај у том делу објекта.

Посматрајући структуру образовања становништва старијег од 15 година, закључујемо да је ситуација у општини Оџаци неповољна, јер свега 4,9 % становника има високо образовање.

**Здравство**

Здравствена заштита у Републици Србији је претежно у надлежности националног нивоа управљања, што је регулисано новим Законом о здравственој заштити 2019. године, када и оснивачка права за установе примарне здравствене заштите прелазе са јединица локалне самоуправе на Републику, односно АП. Према новим законским решењима јединице локалне самоуправе остају оснивачи само апотекарских установа на својој територији. На територији општине Оџаци постоји једна здравствена установа, Дом здравља Оџаци, са 9 амбуланти у свим насељеним местима. Што се тиче специјалистичких услуга на подручју општине Оџаци, доступне су: педијатрија, гинекологија, психијатрија, интерно, медицина рада, ОРЛ, дерматовенерологија, очно, РТГ и ултразвук, физикална медицина, као и остале услуге: хирургија, урологија, ортопедија и плућне болести, лабораторија, стоматологија. Грађанима је на располагању и Одељење са стационарним лечењем општег типа. Према подацима из 2020. године (аналитички сервис ЈЛС), број доктора медицине на 1.000 становника је 1,24, што је готово три пута мање у односу на ЕУ, односно 2,5 пута мање у односу на Републику Србију. Даље, према подацима из 2020. године, остварене инвестиције у здравствену и социјалну заштиту на територији општине Оџаци износе 38.000 евра, док укупни расходи за здравствену и социјалну заштиту корисника буџетских средстава по становнику износе 163 евра.

**Социјална заштита**

Услуге социјалне заштите на територији општине Оџаци пружа Центар за социјални рад, који своју делатност обавља на основу Закона о социјалној заштити и општинске Одлукe о правима у социјалној заштити на територији из надлежности општине Оџаци (''Службени лист општине Оџаци" бр. 20/2017). Поред ове Одлуке донети су и: Правилник о поступку, начину и ближом условима остваривања права на материјалну подршку и коришћење услуга у области социјалне заштите и Правилник о условима обезбеђовања и пружања услуга помоћ у кући, дневни боравак и лични пратилац детета.

Центар за социјални рад има 12 запослених лица, од чега је стручних радника 8. Услуге из области социјалне заштите на локалном нивоу које Центар пружа су: днвени боравак за децу са сметњама у развоју (услугу пружа Удружење МНРО уз финансијску подршку локалне самоуправе), услуга помоћ у кући (Центар није лиценциран за ову услугу, те се иста спроводи од стране одабраног пружаоца услуге) и прихватилиште за жртве породичног насиља (смештај у сигурну кућу у Сомбор – без лиценце; трошкове покрива општина Оџаци). Укупан број корисника социјалне заштите на подручју општине Оџаци (подаци 2021., РЗС) је 4.450, односно 16,9% је удео корисника социјалне заштите у укупној популацији, што је више у односу на Западнобачку област (13,2%) односно Регион Војводине (10,9%). Удео корисника новчане социјалне помоћи у укупној популацији је 4,3%, што је мање у односу на Западнобачку област (6,1%), и више односу на Регион Војводине (3,7%).

Што се тиче пословног простора у ком Центар за социјални рад обавља своју делатност, његова величина је 387 м2 са 9 канцеларија и исти не одговара стандардима и захтевима редовне делатности, као тренутном броју корисника. Потребна је адаптација зграде и повећање броја просторија како би се убрзало пружање услуга и подигао квалитет истих. Поред тога, потребно је унапређење техничких услува рада (нова модернија опрема). Како је све већи број корисника старије доби, са исказаном потребом за негом, значајно је навести потребу за изградњом геронтолошког центра, чему свакако претходи израда студије изводљивости за овакву капиталну инвестицију.

**Култура**

На подручју општине Оџаци ради Народна библиотека ”Бранко Радичевић” у чијем саставу се налазе библиотеке у Оџацима и насељеним местима општине као и музејска јединица која се налази у Оџацима. Број посетилаца музеју 2020. године је био 761. На подручју Општине не постоје позориште и биоскоп. Што се тиче стања објеката они испуњавају услове коришћења, с тим да је због старости зграда увек потребна санација и реконструкција дотрајалих делова зграда, али и побољшања енергетске ефикасности и других улагања везаних за економичност и квалитет објеката. Фонд књига такође захтева константно унапређење, како по броју тако и по условима за чување. Музејска јединица захтева улагања у редовном унапређењу и кроз пројекте каталогизације, повећања и побољшања услова за чување археолошких и других значајних предмета за историју Општине. На подручју Општине, активна су и културно уметничка друштва (КУД), која се баве очувањем културе и обичаја кроз песму и игру. Сва удружења учествују на општинским, регионалним, покрајинским и републичким смотрама, као и разним фестивалима који се организују са циљем очувања специфичне културе и обичаја везане за народ и крај из ког води порекло. Већина има своје манифестације које организује а и учесвује у сеоским и општинским манифестацијама у сарадњи са Општинском управом општине Оџаци, Туристичком организацијом општине Оџаци, месним заједницама али и другим локалним КУД-овима. Што се тиче археолошких налазишта, иста захтевају константна улагања кроз пројекте, узимајући у обзир да општина Оџаци има неколико значајних налазишта, с тим да многи археолошки предмети долазе и са места која нису тренутно обележена као налазишта. Црвенокоса богиња, до сада најзначајнији археолошки проналазак, пронађена је на локалитету који је још увек недовољно истражен и у будућности може представљати не само значајан археолошки локалитет већ и туристичку дестинацију. У општини Оџаци је богат програм културно забавних манифестација. Традиционално се организују манифестације обележавања сеоских слава и свако место има своју посебну манифестацију коју прославља („Тамбура у срцу Дероња“, „Лички вишебој“, „Не заборави роде“, „Тортијада“, „Гудијада“, „Спржијада“, и сл.). У свим манифестацијама посебно место заузимају културно уметничка друштва и удружења грађана које приказују своје стваралаштво. Највећа културно-забавна вишедневна манифестација је „Дани црвенокосе богиње“ која се дешава у Оџацима. У већини места постоје домови културе у којима функционишу удружења и где се одржавају смотре стваралаштва, културно-уметничких друштава, изложбе и књижевне вечери. Они представљају основ очувања и развоја културе на селима и захтевају посебну пажњу посебно у местима где су удружења активна. Стање домова је углавном на нивоу минимума за задовољење услова функционисања. Потребно је израдити анализу, пројекат санације и реконструкције те на тај начин подићи ниво употребљивости објекта за активности удружења. Неопходно је урадити анализу, пројекат и изградити објекат за културу у Оџацима. целе општине Оџаци и као такав основ да се развије култура у свим насељеним местима. Недостатак биоскопске и позоришне сале такође би требао бити обухваћен са планом и пројектом објекта у Оџацима уз комплетно опремање. У складу са кретањима требало би анализирати стање и потребе за опремање отворене позорнице. Важно је подржати кроз опремање и подршку пројектима удружења, ка домаћим тако ка иностраним донаторима, развој културе у свим сегментима узимајући у обзир да је општина Оџаци мултикултурална општина која је близу државних граница те као таква има велики капацитет за развој. Сходно броју манифестација неопходно је направити изградити и смештајне капацитете због пријема гостију на више дана.

**Спорт**

Спортски центар Оџаци је једина спортска установа која у свом саставу има спортску халу са комплетном инфраструктуром и мањим салама. У склопу Установе налази се и комплекс базена олимпијских димензија са пратећом инфраструктуром. Што се тиче спортских објеката на територији општине Оџаци постоји 9 фудбалских стадиона, градски стадион (главни и помоћни фудбалски терен, атлетска стаза, рукометни, кошаркашки и одбојкашки терен са пратећом инфраструктуром), 6 комплекса са теренима са кошарку, одбојку, рукомет и мање спортове, 12 школа са отвореним теренима и 10 школских сала, више теретана на отвореном. Посебан сегмент инфраструктуре се односи на аутокрос стазу, 4 стазе за спортски риболов као и део Еуровело руте која пролази кроз Општину. Поред спортских објеката у школама већина је у процесу решавања имовинско-правних односа у смислу преноса права коришћења на општину Оџаци, што тренутно доводи до великих изазова који се тичу одржавања у свим насељеним местима. На територији општине Оџаци, сходно спортској инфраструктури, одржавају се веома значајна међународна, републичка, покрајинска, регионална и општинска такмичења. На подручју општине Оџаци регистровано је 39 спортских организација, а детаљан преглед истих дат је у оквиру анализе у области друштвеног развоја, која је прилог овог документа.

**Привреда**

Повезаност општине је од кључног значаја за привредни развој. Општина Oџаци има повољан географски и саобраћајни положај, због близине граничног прелаза са Републиком Хрватском (Богојево-Ердут) и близине границе са Мађарском (60 км удаљености од прелаза Бачки Брег). Такође, повољан положај Општине се огледа у близини већих територијалних центара, општина Оџаци је удаљена 59 км северозападно од Новог Сада, 139 км северозападно од Београда и 296 км југозападно од Будимпеште. Општина је одлично лоцирана и има излаз на више саобраћајница друмског, железничког и водног саобраћаја. Пољопривреда и прерађивачка индустрија представљају окоснице привредног развоја Општине. Укупан број привредних друштава, према подацима Агенције за привредне регистре je у 2020. години био 325. Посматрајући период од 2018. године број активних привредних друштава има тренд пада. Број новооснованих привредних друштава има такође значајан тренд пада, али и број брисаних/угашених. Нето ефекат нових привредних друштава у 2020. години износио је 1,2:1, што значи да се на 10 угашених привредних друштава отвори 12 нових, док на нивоу Републике износи 1,5:1.

**Запосленост и зараде**

Регистрована запосленост на територији општине Оџаци у 2020. години износила је 30%, што је изнад просека посматрајући упоредиве општине (детаљније у анализи у прилогу). Број запослених као % становништва 15+ год. има растући тренд, у периоду од од 2015. до 2020. године број запослених се повећао преко 6%. Највећи број запослених је у правним лицима, чак 76,2% укупног броја запослених. Највећи број запослених на територији општине Оџаци је у сектору прерађивачке индустрије (48,3%), што указује на изузетан значај ове делатности. Када је реч о зарадама, просечне нето зараде су ниже од просека посматраних општина (детаљније у анализи), више су од просека Западнобачке области, док су од просека Републике Србије ниже. Оно што је веома значајно је да просечне зараде (у РСД, реално) током година имају растући тренд. На територији општине Оџаци нешто је већи број регистрованих незапослених жена, док укупна незапосленост бележи пад, код оба пола, током посматраног периода. Пад незапослености код мушкараца је већи у односу на пад незапослених жена.

Стопа укупне зависности у 2020. години износила је 55,5 а показује однос економски неактивног становништва (две старосне групе: 0 до 14 година и 65 и више година) према радно способном становништву (15 до 64 године), процењеног средином године посматрањам. При томе, стопа зависности млађег становништва износила је 20, а стопа зависности старијег становништва 35,5 у 2019. години. Подаци за општину Оџаци су негде у просеку у односу на друге општине у Републици Србији.

Стопа незапослености у 2020. на територији општине Оџаци је 22,73%. Удео незапослених жена у укупном броју незапослених је 50,5%, a удео младих у укупном броју незапослених је 18,9% (оба показатеља имају тренд раста).

**Предузетништво**

Број предузетника на 1000 становника је у 2020. години износио 32, а показатљ показује стагнацију или благи раст. Нето ефекат нових предузетника је позитиван и у 2020. години износи 1,3 што значи да се на 10 угашених предузетника отвори 13 нових. У свим посматраним упоредним општинама је нето ефекат такође позитиван, и нижи у односу на општину Оџаци.

**Подстицаји регионалног развоја**

Када је реч о подстицајима, субјекти са територије Општине су у целом посматраном периоду највише средстава повлачили, континуирано од 2018., од Министарства финансија, док су од осталих реализатора повлачили мање и прилично уравнотежено. Током 2019. значајна средства су повучена од Управе за капитална улагања АПВ, а током 2020. од фонда за развој Републике Србије.

Када је реч о наменама, субјекти са територије општине Оџаци, значајна средства повукли су за подстизање пољопривреде током целог посматраног периода, затим током 2019. за подстицање саобраћајне инфраструктуре, док је општинска управа у 2020. години повлачила значајна средства за подстицање производње.

**Пољопривреда**

Пољопривредно земљиште на подручју Општине је солидног квалитета, изразито је континентална клима и постоје значајни водни ресурси, а ту се пре свега мисли на Дунав, који у дужини од 9 км протиче кроз Општину, што све заједно представља изузетан ресурс за развој пољопривреде. Планирање у области пољопривреде и руралног развоја има своја јасна ограничења базирана на изузетно старим подацима, попису пољопривреде из 2012. године. Од укупног броја носилаца породичног газдинства, само 21% су жене. Према Анкети 2018., број пољопривредних газдинстава на територији општине Оџаци је 3.389, што је осетно мање у односу на 2012. годину.

Према подацима из 2012. године, расположиво пољопривредно земљиште је 31.718 хектара, што износи 77.17% укупне површине општине, а изузетно је висок и проценат коришћења расположивог пољопривредног земљишта, 99.42%. Површина општине Оџаци под шумом је 2,9%. Транзиција друштвеног у приватни капитал утицала је и на задругарство, тако да данас на територији општине Оџаци функционише преко 20 земљорадничких задруга (у задружном власништву, приватне и породичне) у свим насељеним местима. На подручју општине регистровано је и 8 удружења са примарном делатношћу у области пољопривреде. Огроман потенцијал општине, уједно слабо искоришћен, је река Дунав која пролази кроз општину у дужини од 9 км као и канал Дунав – Тиса - Дунав. У прилог потенцијалу за наводњавање говори и већ постојећа каналска мрежа као и црпне пумпе огромног капацитета на Дунаву код Богојева, за систем ДТД и неколико већих и мањих црпних пумпи на осталој каналској мрежи, као и постојање пар природних језера и прокопаних природних река, који уз мање интервенције (земљани радови, мањи објекти) могу бити основ изградње система за наводњавање за много веће површине. Према подацима којима располажемо, на подручју општине је 2410 хектара покривено системом за наводњавање, што чини 6% од укупно површине.

**Туризам**

Значајни природни и културни ресурси дају добре могућности да се, поред приоритетних сектора, развије и туризам и обезбеди додатни приход локалном становништву, али и инвестиције. На подручју општине Оџаци регистрована је туристичка организација, која се финансира средствима из буџета локалне самоуправе. Туристичка организација покрива целокупно подручје Општине и обавља послове планирања, координације, умрежавања и сарадње између привредних и других субјеката у туризму. Такође, обавља и активности информисања и промоције туристичких ресурса са припремом промотивног материјала и учествује у организацији различитих манифестација. Што се тиче смештајне структуре, категорисано је само 6 лежајева у два објекта, док је доступно 60 некатегорисаних лежајева у 3 објекта.

Према подацима o запослености по секторима, у сектору услуга смештаја и исхране запослено је у последњих пар година у просеку 2,4% укупног броја запослених, што говори о не тако великом утицају туризма на приходе локалног становништва

# 3. SWOT анализа

|  |  |
| --- | --- |
| **Снаге** | **Слабости** |
| * Добар географски положај и добра саобраћајна повезаност * Железнички, друмски и водни царински прелаз према ХР * Близина реке Дунав као туристички и индустријски потенцијал * Развијено предузетништво * Сва насељена места су гасификована * Комплетно опремљена и гасификована индустријска зона * Плански предвиђене индустријске зоне у насељеним местима * Постоји простор за нове радне зоне * На почетку израде пројеката за фекалну канализацију * Развијена пољопривредна производња * Изграђена фабрика воде у Каравукову * Фабрика воде у Оџацима у фази изградње * Спремни пројекти за пречистач и фабрику воде * Развијен манифестациони туризам * Изградња хостела у Оџацима * Развијена спортска инфрастурктура * Рута Euro Velo 6 * Пешачке и бициклистичек стазе пројектоване и у фази припреме за реализацију * У 2019. је било 9 међународних и националних такмичења * Развијене спортске активности од рекреативног до професионалног спорта * Свако насељено место има дом културе * Извесно проширење предшколске установе у Оџацима * ОШ Бранко Радичевић, прелазак са мазута на гас * Сва насељена места осим Оџака имају дом културе | * Фирме нису прикључене на гас у индустријској зони * Радна зона у Каравукову није инфраструктурно опремљена * Лоше стање саобраћајне инфраструктуре * Изузетно лоше стање система водоснабдевања * Лош квалитет воде * Канализациони систем постоји само у Оџацима, у осталим насељеним местима не постоји * Изражен проблем управљања атмосферским отпадним водама * Недостатак смештајних капацитета највећи проблем у туризму * Недовољно развијена туристичка инфраструктура * Не постоји ниједна марина на Дунаву на територији општине * Изражен проблем управљања комуналним отпадом * Проблем анималног отпада * Непостојање геронтолошког центра * Неопходна реконструкција олимписјког базена * Недостатак затвореног базена * Неусловна зграда социјалног центра * Недовољан капацитет јаслене групе * Домови културе немају статус објекта културе * Пешачке зоне треба рехабилитовати * Проблем са бројем и стањем паркинг местима * Потребна израда катастра подземних инсталација комуналне инфраструктуре * Потреба за изградњом фабрике воде у свим насељеним местима * Недостатак бициклистичких и пешачких стаза * Проблем дивљих депонија |
| **Шансе** | **Претње** |
| * Развој туристичке делатности * Изградња брзе саобраћајнице Бачки Брег – Наково * Реконструкција локалних и регионалних пруга * Модернизација друмског, железничког и водног прелаза са Хрватском * Изградња регионалне депоније у Сомбору * Привлачење инвестиција * Потенцијал за унапређење развоја пољопривредне производње * Потенцијална изградња марине на Дунаву * Изградња рециклажног центра * Ископине у Доњој Браневини као нови туристички потенцијал | * Безбедност у саобраћају * Наставак пандемије Ковид-19 * Миграције и старење становништва * Гашење предузећа * Економска криза као последица пандемије и ратних дешавања * Затварање школа услед недостатка деце * Стање путне мреже државних путева * Регионална депонија Сомбор још увек није изграђена и стављена у функцију |

# 4. Визија

Руководство општине Оџаци свакодневно вредно и предано ради да се живот у нашој општини унапреди. У складу са тим, знам да у годинама које су пред нама имамо велике изазове: завршетак и отварање новог вртића, изградњу фабрике воде у Оџацима и обезбеђивање чисте пијаће воде свим становницима наше општине, изградња модерних саобраћајница и реконструкција старих, изградња канализација са пречистачима у свим местима наше општине и све оно што је потребно да нашим суграђанима обезбедимо живот достојан 21. века. Заједно са нашим пријатељима из суседних општина и градова очекујемо и почетак изградње „Регионалног центра за управљање отпадом“ чијим завршетком се отпад више неће одлагати у нашој општини. Свестан сам и проблема које имамо као општина и које имамо као суграђани, али сам оптимистичан. Потрудићемо се да изградимо све услове за квалитетан живот младих, како не би одлазили из наше општине, али и како би се вратили они који су отишли.

Да наставимо да волимо своје место.

# 5. Приоритетни циљеви и мере

## Преглед развојних праваца, приоритетних циљева и мера

| **Приоритетни циљ** | **Мера** |
| --- | --- |
| **Развојни правац:**  **КОМУНАЛНА ИНФРАСТРУКТУРА И ЗАШТИТА ЖИВОТНЕ СРЕДИНЕ** | |
| **1.** **Обезбеђена безбедна**  **и приуштива пијаћа**  **вода за све становнике општине Оџаци** | 1.1 Реконструкција водоводне мреже кроз замену постојећих азбестних цеви  1.2 Реконструкција и доградња постојећег пречишћивача воде за пиће  1.3 Изградња нових и ревитализација/санација постојећег изворишта воде  1.4 Едукација становништва о ефикасном коришћењу воде као ресурса |
| **2. Успостављен одржив систем**  **управљања отпадним водама на територији општине Оџаци** | 2.1 Изградња и реконструкција фекалне канализационе мреже  2.2 Изградња и реконструкција атмосферске канализационе мреже  2.3 Изградња пречистача отпадних вода |
| **3. Успостављен савремени систем одрживог управљања отпадом на територији општине Оџаци** | 3.1 Рекултивација и санација дивљих депонија  3.2 Регионални центар за управљање отпадом Ранчево – (постоји пројектна документација и обезбеђена су средства за изградњу)  3.3 Развој система сепарације отпада и рециклажних активности (рециклажна острва, трансфер станица)  3.4 Унапређења и подизање капацитета ЈКП (људство, камиони, камере...)  3.5 Подизање нивоа свести становника општине о одрживом упраљању отпадом  3.6 Забрана одлагања отпада животињског порекла (Зоохигијена и одрживо управљање анималним отпадом) – проблеми у Раткову и Бачком Брестовцу |
| **4. Развијена саобраћајна**  **инфраструктура на територији општине Оџаци** | 4.1 Реконстуркција и равитализација саобраћајница и припадајуће инфраструктуре  4.2 Стварање услова за изградњу обилазнице  4.3 Развој бициклистичке инфраструктуре  4.4 Едукативне кампање са циљем подизања свести о безбедности у саобраћају  4.5. Повезивање насељених места новим путевима |
| **5. Уређење јавних површина на територији општине Оџаци** | 5.1 Изградња паркинг места  5.2 Изградња пешачких зона (забрана саобраћаја)  5.3 Унапређење стања постојећих и изградња нових зелених површина  5.4 Партерно уређење у центрима свих насељених места општине Оџаци |
| **6. Заштита животне средине на територији општине Оџаци, унапређење енергетске ефикасности и одрживо коришћење обнобљивих извора енергије** | 6.1 Смањење потрошње неприхватљивих енергената на територији општине Оџаци и увођење прихватљивих енергената  6.2 Повећање енергетске ефикасности |

| **Приоритетни циљ** | **Мера** |
| --- | --- |
| **Развојни правац:**  **ДРУШТВЕНИ РАЗВОЈ** | |
| **7. Успостављен квалитетан васпитни и образовни систем на територији општине Оџаци** | 7.1 Уређење објеката предшколске установе на територији општине Оџаци  7.2 Уређење објеката основних школа на територији општине Оџаци |
| **8. Унапређење услова и квалитета примарне здравствене заштите на територији општине Оџаци** | 8.1 Реконструкција Дома здравља (урађен пројекат и чека се финансирање)  8.2 Опремање Дома здравља  8.3 Адаптација и санација амбуланти у насељеним местима Каравуково и Бачки Брестовац |
| **9. Повећање доступности и квалитета социјалних услуга на територији општине Оџаци** | 9.1 Реконструкција/адаптација зграде ЦСР  9.2 Увођење нових услуга у складу са потребама корисника |
| **10. Подигнут квалитет културних садржаја и услуга установа културе на територији општине Оџаци** | 10.1 Реконструкција Културног центра Оџаци 10.2 Реконструкција/санација објеката културе по насељеним местима Општине  10.3 Развој и афирмација нових културних манифестација  10.4 Помагање културним друштвима путем конкурса |
| **11. Развој нових и унапређење постојећих спортско-рекреативних капацитета на територији општине Оџаци** | 11.1 Унапређење спортске инфраструктуре на територији општине Оџаци  11.2 Промоција спортско-рекреативних активости код грађана Општине |

| **Приоритетни циљ** | **Мера** |
| --- | --- |
| **Развојни правац:**  **ПРИВРЕДНИ РАЗВОЈ** | |
| **12. Одржива пољопривреда и рурални развој општине Оџаци** | 12.1 Финансијска подршка пољопривредним произвођачима – субвенције  12.2 Улагања у пољопривредну инфраструктуру (наводњавање, атарски путеви...)  12.3 Едукативне активности и подршка умрежавању пољопривредника |
| **13. Стварање услова за повећање запослености на територији општине Оџаци** | 13.1 Опремање постојећих индустријских зона у Оџацима и Каравукову  13.2 Подршка развоју предузетништва  13.3 Подршка кроз програме преквалификације, доквалификације радне снаге |

## Опис приоритетних циљева и мера за развојни правац: комунална инфраструктура и заштита животне

|  |
| --- |
| **Приоритетни циљ 1 - Обезбеђена безбедна и приуштива пијаћа вода за све становнике општине Оџаци** |

**Опис циља:**

Санацијом водоводне мреже у насељу Оџаци и постављањем нових водоводних цеви обезбедиће се безбедна вода за све грађане у насељеном месту Оџаци. Постоји комплетна пројектна документација и започети су радови на замени цементно азбестних цеви у насељеном месту Оџаци. У плану је и замена цементно азбестних цеви у местима где за то постоји потреба, а главни приоритет је изградња магистралних водовода од фабрика воде у Оџацима до насељених места у општини Оџаци. За потребе реконструкције и доградње постојећег пречишћивача воде за пиће урађена комплетна пројектно-техничка документација и добијена су средства за реализацију пројекта, чиме ће се повећати капацитет и побољшати квалитет.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| Циљ 6 – Обезбедити доступност и одрживо управљање водом и санитарним условима за све | Поглавље 20: Животна средина  27.4 Управљање водама |
| Подциљ 6.1. До 2030. постићи универзалан и једнак приступ безбедној и приуштивој пијаћој води за све. |
| Подциљ 6.3. До краја 2030. унапредити квалитет воде смањењем загађења, елиминисати расипање и на најмању могућу мери свести испуштање опасних хемикалија и материјала, преполовити удео |

|  |  |
| --- | --- |
| **Показатељ исхода 2020. (базни)** | **Показатељ исхода 2028. (циљни)** |
| 0% становника општине Оџаци има приступ безбедној и приуштивој води  Извор: Институт за јавно здравље (2020.) | 100% становника општине Оџаци има приступ безбедној и приуштивој води  Извор: Институт за јавно здравље (2028.) |

|  |  |
| --- | --- |
| **Мера 1.1 - Реконструкција водоводне мреже кроз замену постојећих азбестних цеви** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Санација водоводне мреже у насељу Оџаци, постављањем нових водоводних цеви |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | 457.000.000,00 са ПДВ-ом |
| **Потенцијални извор финансирања** | Општина Оџаци, АП Војводина, Република Србија |

|  |  |
| --- | --- |
| **Мера 1.2 - Реконструкција и доградња постојећег пречишћивача воде за пиће** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Доградња и реконструкција постројења за припрему воде за пиће у Оџацима |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | 472.000.000,00 са ПДВ-ом |
| **Потенцијални извор финансирања** | АП Војводина (Управа за капитална улагања) |

|  |  |
| --- | --- |
| **Мера 1.3 - Изградња нових и ревитализација/санација постојећих изворишта воде** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Израда техничке документације и релаизација пројеката |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | 25.000.000,00 |
| **Потенцијални извор финансирања** | Општина Оџаци, АП Војводина |

|  |  |
| --- | --- |
| **Мера 1.4 - Едукација становништва о ефикасном коришћењу воде као ресурса** | |
| **Начин на који мера доприноси остваривању приоритетног циља** | |
| **Врста мере** | Информативно-едукативна мера |
| **Опис мере / активности које је потребно спровести за реализацију мере** | Јавна презентација унапређења система водоснабдевања становништва општине Оџаци |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | 1.000.000,00 |
| **Потенцијални извор финансирања** | Општина Оџаци |

|  |
| --- |
| **Приоритетни циљ 2 - Успостављен одржив систем управљања отпадним водама на територији општине Оџаци** |

**Опис циља:**

Обезбедиће се одржив и доступан систем управљања отпадним водама изградњом и реконструкцијом фекалне и атмосферске канализационе мреже, и изградњом пречистача отпадних вода на територији општине Оџаци.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| Циљ 6 – Обезбедити доступност и одрживо управљање водом и санитарним условима за све | Поглавље 20: Животна средина  27.4 Управљање водама |
| Подциљ 6.3. До краја 2030. унапредити квалитет воде смањењем загађења, елиминисати расипање и на најмању могућу мери свести испуштање опасних хемикалија и материјала, преполовити удео |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| 0% отпадних вода се безбедно пречишћава  Извор: ЈКП (2021.) | 100% отпадних вода се безбедно пречишћава  Извор: ЈКП (2028.) |

|  |  |
| --- | --- |
| **Мера 2.1 - Изградња и реконструкција фекалне канализационе мреже** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Израда техничке документације и извођење радова на изградњи фекалне канализационе мреже у општини Оџаци |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | >2.000.000.000,00 |
| **Потенцијални извор финансирања** | Општина Оџаци, АП Војводина, Република Србија |

|  |  |
| --- | --- |
| **Мера 2.2 - Изградња и реконструкција атмосферске и канализационе мреже** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Изградња и реконструкција атмосферске канализационе мреже по насељеним местима општине Оџаци |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | >1.000.000.000,00 |
| **Потенцијални извор финансирања** | Општина Оџаци, АП Војводина, Република Србија |

|  |  |
| --- | --- |
| **Мера 2.3 - Изградња пречистача отпадних вода** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Изградња пречистача отпадних вода за сва насељена места |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | >1.000.000.000,00 РСД |
| **Потенцијални извор финансирања** | Општина Оџаци, АП Војводина, Република Србија |

|  |
| --- |
| **Приоритетни циљ 3 - Успостављен савремени систем одрживог управљања отпадом на територији општине Оџаци** |

**Опис циља:**

Рекултивацијом и санацијом дивљих депонија санираћемо све дивље депоније на територији општине Оџаци, затим набавком нових машина и опреме подићићемо капацитете рада ЈКП,...

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| Циљ 11. Учинити градове и људска насеља инклузивним, безбедним, отпорним и одрживим  Циљ 12. Обезбедити одрживе обрасце потрошње и производње | Поглавље 27: Животна средина и климатске промене |
| 11.6. До 2030. смањити негативан утицај градова на животну средину мерен по глави становника, са посебном пажњом на квалитет ваздуха и управљање отпадом на општинском и другим нивоима |
| 12.5. До краја 2030. значајно смањити генерисање отпада тако што ће се спречавати или смањивати његово генерисање, односно тако што ће се отпад прерађивати и поново употребљавати. |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| На подручју Општине постоји више од 20 несанитарних депонија  Извор: ЈКП | На подручју Општине постоји 0 несанитарних депонија  Извор: ЈКП |
| Општина Оџаци није прикључена на регионални центар за управљање отпадом Ранчево  Извор: ЈКП | Општина Оџаци је прикључена на регионални центар за управљање отпадом Ранчево  Извор: ЈКП |
| Рециклажа на територији Општине у тонама – 0 тона  Извор: ЈКП | Рециклажа на територији Општине у тонама – 2 тонe  Извор: ЈКП |
| Унапређење капацитета ЈКП (опрема и људски ресурси, стандарди у адмиинстрацији, логистици) за одрживо управљање комуналним отпадом се не спроводи плански  Извор: ЈКП | Унапређење капацитета ЈКП (опрема и људски ресурси, стандарди у адмиинстрацији, логистици) за одрживо управљање комуналним отпадом се спроводи плански (годишња набавка нове опреме и обучавање запослених)  Извор: ЈКП |

|  |  |
| --- | --- |
| **Мера 3.1 - Рекултивација и санација дивљих депонија** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Уклањање дивљих депонија и рекултивација |
| **Одговорна институција** | Општина Оџаци и ЈКП Услуга Оџаци |
| **Процењена финансијска средства за спровођење мере** | 50.000.000,00 |
| **Потенцијални извор финансирања** | Општина Оџаци, АП Војводина, Република Србија |

|  |  |
| --- | --- |
| **Мера 3.2 - Регионални центар за управљање отпадом Ранчево** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | У поступку је ЈН за одабир извођача |
| **Одговорна институција** | ЈКП регионални центар за управљање отпадом Ранчево |
| **Процењена финансијска средства за спровођење мере** | 35.000.000,00 евра |
| **Потенцијални извор финансирања** | Република Србија |

|  |  |
| --- | --- |
| **Мера 3.3 - Развој система сепарације отпада и рециклажних активности** | |
| **Начин на који мера доприноси остваривању приоритетног циља** | |
| **Врста мере** | Подстицајна мера |
| **Опис мере / активности које је потребно спровести за реализацију мере** | Израда техничке докуемнатације и изградња објекта треансфер станице у Оџацима |
| **Одговорна институција** | ЈКП Услуга Оџаци |
| **Процењена финансијска средства за спровођење мере** | 100.000.000,00 динара |
| **Потенцијални извор финансирања** | Република Србија |

|  |  |
| --- | --- |
| **Мера 3.4 - Унапређења и подизање капацитета ЈКП** | |
| **Начин на који мера доприноси остваривању приоритетног циља** | |
| **Врста мере** | Институционално-управљачко-организациона мера |
| **Опис мере / активности које је потребно спровести за реализацију мере** | Набавка нових машина и опреме за подизање капацитета рада ЈКП |
| **Одговорна институција** | Општина Оџаци и ЈКП Услуга и Брестком |
| **Процењена финансијска средства за спровођење мере** | 60.000.000,00 |
| **Потенцијални извор финансирања** | Општина Оџаци |

|  |  |
| --- | --- |
| **Мера 3.5 - Подизање нивоа свести становника општине о одрживом упраљању отпадом** | |
| **Начин на који мера доприноси остваривању приоритетног циља** | |
| **Врста мере** | Информативно-едукативна мера |
| **Опис мере / активности које је потребно спровести за реализацију мере** | Јавна презентација о одрживом управљању отпадом |
| **Одговорна институција** | Јавно-комунално предузеће |
| **Процењена финансијска средства за спровођење мере** | 1.000.000,00 |
| **Потенцијални извор финансирања** | Општина Оџаци |

|  |  |
| --- | --- |
| **Мера 3.6 – Забрана одлагања отпада животињског порекла** | |
| **Начин на који мера доприноси остваривању приоритетног циља** | |
| **Врста мере** | Регулаторна мера |
| **Опис мере / активности које је потребно спровести за реализацију мере** | Доношење правног акта (правилника) |
| **Одговорна институција** | Општина Оџаци |
| **Процењена финансијска средства за спровођење мере** | 500.000,00 |
| **Потенцијални извор финансирања** | Општина Оџаци |

|  |
| --- |
| **Приоритетни циљ 4 - Развијена саобраћајна инфраструктура на територији општине Оџаци** |

**Опис циља:**

Реконструкцијом и ревитализацијом саобраћајница, и изградњом нових саобраћајница створиће се безбеднији услови за живот грађана општине Оџаци.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| Циљ 3. Обезбедити здрав живот и промовисати благостање за све људе свих генерација  Циљ 11. Учинити градове и људска насеља инклузивним, безбедним, отпорним и одрживим | Поглавље 14:  Транспортна политика |
| 3.6. До краја 2020. на глобалном нивоу преполовити број смртних случајева и  повреда узрокованих саобраћајним незгодама |
| 11.2. До краја 2030. омогућити приступ безбедним, јефтиним, приступачним и одрживим транспортним системима за све, унапређујући безбедност на путевима, пре свега проширивањем обима јавног превоза, уз обраћање посебне пажње на потребе оних који се налазе у рањивим ситуацијама, жена, деце, особа са инвалидитетом и старијих лица |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| Број несрећа - 91 број настрадалих - 5  Извор: МУП РС, Полицијска Управа Сомбор | Број несрећа – 40 број настрадалих - 2  Извор: МУП РС, Полицијска Управа Сомбор |
|  |  |

|  |  |
| --- | --- |
| **Мера 4.1 - Реконстуркција и равитализација саобраћајница и припадајуће инфраструктуре** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Санација и реконструкција саобраћајница и изградња нових |
| **Одговорна институција** | Општина Оџаци |
| **Процењена финансијска средства за спровођење мере** | 2.000.000.000,00 |
| **Потенцијални извор финансирања** | Општина Оџаци, АП Војводина, Република Србија |

|  |  |
| --- | --- |
| **Мера 4.2 - Стварање услова за изградњу обилазнице** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Израда планске и техничке документације за обилазницу око насеља Оџаци |
| **Одговорна институција** | Општина Оџаци |
| **Процењена финансијска средства за спровођење мере** | 10.000.000,00 |
| **Потенцијални извор финансирања** | Општина Оџаци, АП Војводина, Република Србија |

|  |  |
| --- | --- |
| **Мера - 4.3 Развој бициклистичке инфраструктуре** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Израда техничке документације за изградњу бициклицтичких стаза на територији општине Оџаци |
| **Одговорна институција** | Општина Оџаци |
| **Процењена финансијска средства за спровођење мере** | 5.000.000,00 |
| **Потенцијални извор финансирања** | Општина Оџаци, АП Војводина, Република Србија |

|  |  |
| --- | --- |
| **Мера 4.4 - Едукативне кампање са циљем подизања свести о безбедности у саобраћају** | |
| **Начин на који мера доприноси остваривању приоритетног циља** | |
| **Врста мере** | Информативно-едукативна мера |
| **Опис мере / активности које је потребно спровести за реализацију мере** | Подизање свести грађана и побољшање безбедности саобраћаја кроз рад на превенцији и едукацији грађана |
| **Одговорна институција** | Општина Оџаци и Савет за саобраћај |
| **Процењена финансијска средства за спровођење мере** | 1.000.000,00 |
| **Потенцијални извор финансирања** | Општина Оџаци, АП Војводина, Република Србија |

|  |
| --- |
| **Приоритетни циљ 5 - Уређење јавних површина на територији општине Оџаци** |

**Опис циља:**

Уређење јавних површина кроз изградњу паркинг места, изградњом пешачких зона и уређење у центрима свих насељених места општине Оџаци, створиће се услови за квалитетнији и безбеднији живот грађана општине Оџаци.

|  |
| --- |
| **Веза – ЦОР/Подциљеви Агенда 2030** |
| Циљ 11. Учинити градове и људска насеља инклузивним, безбедним, отпорним и одрживим |
| 11.1. До 2030. осигурати да сви имају приступ адекватном, безбедном и приступачном становању и основним услугама |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| Незадовољавајући број постојећих паркинг места 100  Извор: ЈКП и Општинска управа | Задовољавајући број постојећих паркинг места 200  Извор: ЈКП и Општинска управа |

|  |  |
| --- | --- |
| **Мера 5.1 - Изградња паркинг места** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Израда техничке документације за изградњу паркинг места у Оџацима |
| **Одговорна институција** | Општина Оџаци и Савет за саобраћај |
| **Процењена финансијска средства за спровођење мере** | 3.000.000,00 |
| **Потенцијални извор финансирања** | Општина Оџаци |

|  |  |
| --- | --- |
| **Мера 5.2 - Изградња пешачких зона (забрана саобраћаја)** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Израда планске и техничке документације за пешачке зоне у Оџацима |
| **Одговорна институција** | Општина Оџаци |
| **Процењена финансијска средства за спровођење мере** | 5.000.000,00 |
| **Потенцијални извор финансирања** | Општина Оџаци и АП Војводина |

|  |  |
| --- | --- |
| **Мера 5.3 - Унапређење стања постојећих и изградња нових зелених површина** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Пројкат уређења и изградња нових зелених и парковских површина |
| **Одговорна институција** | Општина Оџаци, ЈКП Услуга и Брестком |
| **Процењена финансијска средства за спровођење мере** | 5.000.000,00 |
| **Потенцијални извор финансирања** | Општина Оџаци |

|  |  |
| --- | --- |
| **Мера 5.4 - Партерно уређење у центрима свих насељених места општине Оџаци** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Уређење центара у Бачком Брестовцу, Оџацима, Каравукову и Раткову |
| **Одговорна институција** | Општина Оџаци |
| **Процењена финансијска средства за спровођење мере** | 225.000.000,00 |
| **Потенцијални извор финансирања** | Општина Оџаци и АП Војводина |

|  |
| --- |
| **Приоритетни циљ 6 - Заштита животне средине на територији општине Оџаци, унапређење енергетске ефикасности и одрживо коришћење обнобљивих извора енергије** |

**Опис циља:**

Општина Оџаци има за циљ да сопственим програмима и програмима у сарадњи са Министарством рударства и енергетике енергетски санира јавне зграде на територији општине Оџаци као и породичне куће, станове и стамбене заједнице спровођењем мера енергетске санације. Општина Оџаци има за циљ смањење загађења ваздуха пореклом из индивидуалних извора спровођењем мера замене постојећих система грејања новим (мањим загађивачима) у домаћинствима на територији општине Оџаци.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| Циљ 7 - Осигурати приступ доступној, поузданој, одрживој и модерној енергији за свe | Поглавље 15 - Енергетика |
| 7.1. До 2030. обезбедити универзални приступ економски прихватљивим, поузданим и модерним енергетским услугама |
| 7.2. До 2030. значајно повећати удео обновљиве енергије у глобалном енергетском миксу |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| ХХХ % домаћинстава општине Оџаци користи обновљиве изворе енергије  Извор: Општинска управа Оџаци | 30 % домаћинстава општине Оџаци користи обновљиве изворе енергије  Извор: Општинска управа Оџаци |
| 0,5 % објеката јавне намене користи котлове на природни гас или биомасу  Извор: Општинска управа Оџаци | 50 % објеката јавне намене користи котлове на природни гас или биомасу  Извор: Општинска управа Оџаци |

|  |  |
| --- | --- |
| **Мера 6.1 - Смањење загађења ваздуха** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Програми суфинансирања мера смањења загађења ваздуха пореклом из индивидуалних извора у износу од 20% до 80% од укупних средстава путем замене постојећих система грејања новим (мањим загађивачима) |
| **Одговорна институција** | Општинска управа Оџаци |
| **Процењена финансијска средства за спровођење мере** | 20.000.000,00 динара на годишњем нивоу |
| **Потенцијални извор финансирања** | 10.000.000,00 дин буџет општине Оџаци  10.000.000,00 дин надлежно министарство |

|  |  |
| --- | --- |
| **Мера 6.2 - Смањење потрошње неприхватљивих енергената на територији општине Оџаци и увођење прихватљивих енергената** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Програми суфинансирања мера енергетске санација заменом постојећег система грејања ефикаснијим у јавним зградама као и у породичним кућама, становима и стамбеним заједницама у износу од 20% до 50% од укупне вредности средстава |
| **Одговорна институција** | Општнска управа Оџаци |
| **Процењена финансијска средства за спровођење мере** | 10.000.000,00 динара на годишњем нивоу |
| **Потенцијални извор финансирања** | 5.000.000,00динара  5.000.000,00 динара |

|  |  |
| --- | --- |
| **Мера 6.3 - Повећање енергетске ефикасности** | |
| **Начин на који мера доприноси остваривању приоритетног циља** | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | Програми енергетске санације јавних зграда, породичних кућа, станова и стамбених заједница који подразумевају санацију топлотног омотача (термичка изолација зидова, подова на тлу и осталих делова термичког омотача према негрејаном простору) и замена спољних прозора и врата и других транспарентних елемената термичког омотача са одговарајућим термичким својствима према негрејаном простору. |
| **Одговорна институција** | Општинска управа Оџаци |
| **Процењена финансијска средства за спровођење мере** | 20.000.000,00 динара на годишњем нивоу |
| **Потенцијални извор финансирања** | 10.000.000,00 дин буџет општине Оџаци  10.000.000,00 дин надлежно министарство |

## Опис приоритетних циљева и мера за развојни правац: друштвени развој

|  |
| --- |
| **Приоритетни циљ 7 - Успостављен квалитетан васпитни и образовни систем на територији општине Оџаци** |

**Опис циља:**

Сви објекти предшколске установе се редовно одржавају што се тиче текућег одржавања и поправке и сви објекти су опремљени потребном техником. У појединим објектима је потребно опремити дворишни простор мобилијарима за децу. Недостатак смештајног капацитета за целодневни боравак у Оџацима ће бити отклоњен доградњом „Б“ фазе централног објекта, чији се почетак очекује у најскорије време. Сходно динамици развоја и новим технологијама потребно је константно унапређивање технике, опреме и смештајних услова. Када је реч о основним школама, тренутно стање свих школских објеката је функционално у складу са прописима, али сваки објекат има специфично стање које се треба поправити и унапредити посебно из угла енергетске ефикасности, видео надзора али и свих других савремених решења која смањују трошкове. Простори дворишта и спортских терена у двориштима такође захтевају пажњу у смислу санације, реконструкције са савременим подлогама и решењима. Потреба свих школа, а и план локалне самоуправе да поджи у складу са својим могућностима, је да се константно унапређује опрема за наставу и услови за рад како би се испратио константан напредак технологије и савремених кретања у настави. Примарно, у планском периоду вршиле би се инвестиције на објекту ОШ ”Бранко Радичевић”

Исказана је потреба унапређења стања објеката и код других објеката основних школа, што је детаљно приказано у оквиру анализе области друштвни развој, који представља прилог овог документа.

Када је реч о планским документима вишег реда, актуелна је Стратегија развоја образовања и васпитања до 2030., која је усвојена 2021. године. Наведена Стратегија даје јасне смернице када је реч о обезбеђивању доступности различитих образовних програма, као и облика васпитно-образовног рада са децом раног узраста, посебно водећи рачуна о капацитетима за координацију и праћење развоја образовног система као инклузивног, интеркултуралног, недискриминаторног и безбедне средине за децу ромске националности и сву другу децу, обезбеђивањем пуне укључености у предшколско, основно, средње и високо образовање, и пружање подршке функционалном образовању одраслих Рома и Ромкиња . Национална стратегија дефинише конкретне показатеље, а општина Оџаци, кроз реализацију овог приоритетног циља, даје допринос показатељу повећања обухвата деце предшколским васпитањем, као и унапређењу услова рада у основним школама

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| 4. Обезбедити инклузивно и праведно квалитетно образовање и промовисати могућност целоживотног учења за све | Поглавље 26 – Образовање и култура |
| 4.2. До краја 2030. обезбедити да све девојчице и дечаци имају приступ квалитетном развоју у раном детињству, бризи и предшколском образовању како би се припремили за основно образовање |
|  |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| Обухват деце јасленог узраста 11,2 %  Извор: ДевИнфо 2021. | Обухват деце јасленог узраста 20 %  Извор: ДевИнфо 2028. |
| Стање објеката основних школа – потребе за улагањима | Унапређено стање објеката основних и средње школе |

|  |  |
| --- | --- |
| **Мера 7.1 - Уређење објеката предшколске установе на територији општине Оџаци** | |
| **Начин на који мера доприноси остваривању приоритетног циља**  Мера обухвата изградњу дела објекат предшколске установе Полетарац у Оџацима у циљу обезбеђивања капацитета за сву децу са подручја Општине | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | - израда пројектно-техничке документације  - изградња |
| **Одговорна институција** | Општина Оџаци |
| **Процењена финансијска средства за спровођење мере** | 100.000.000,00 дин. |
| **Потенцијални извор финансирања** | Општина Оџаци и АП Војводина |

|  |  |
| --- | --- |
| **Мера 7.2 - Уређење објеката основних и средње школе на територији општине Оџаци** | |
| **Начин на који мера доприноси остваривању приоритетног циља**  Мера обухвата изградњу, доградњу, адаптацију, санацију и реконструкцију објекта ОШ Бранко Радичевић и Техничке школе у Оџацима, за потребе успоставе адекватних услова за квалитето обављање васпитног и образовног програма. | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | - припрема пројектно техничке документације  - аплицирање за средства  - радови |
| **Одговорна институција** | Општина Оџаци и АП Војводина |
| **Процењена финансијска средства за спровођење мере** | 750.000.000,00 дин. |
| **Потенцијални извор финансирања** | Општина Оџаци,АП Војводина и Република Србија |

|  |
| --- |
| **Приоритетни циљ 8 - Унапређење услова и квалитета примарне здравствене заштите на територији општине Оџаци** |

**Опис циља:**

На територији општине Оџаци постоји једна здравствена установа, Дом здравља Оџаци, са 9 амбуланти у свим насељеним местима.Општина Оџаци у планском периоду планира значајније инвестиције у здравствену инфраструктуру. У плану је изградња новог објекта Дома здравља. **У оквиру Дома здравља има више објеката, већини је потребна реконструкција, а у плану је изградња новог објекта Дома здравља**) у Оџацима и опремање истог новом медицинском опремом.

Даље, у складу са Законом о јавном здрављу, јасно су наведене надлежности локалне самоуправе, а ту је пре свега реч о изради плана јавног здравља. План јавног здравља општине је локални документ јавне политике јавног уведен као обавеза Законом о јавном здрављу који предлаже савет за здравље и усваја га Скупштина Општине. План би се заснивао на промоцији здравља и примарној превенцији,Унапређењу здравља Рома и Ромкиња уз једнак приступ квалитетним здравственим услугама и омогућавању пуног остваривања права на здравље без дискриминације, нарочито у кризним ситуацијама а циљеви би се остваривали кроз све облике партнерства за здравље и наглашавање значаја свеобухватног приступа путем интердисциплинарности и мултисекторске сарадње. Реализација мера и активности, које ће бити дефинисане у оквиру наведеног Плана, треба да допринесу реализацији приоритетног циља. У овом процесу, општина Оџаци ће се ослањати на Стратегију јавног здравља у Републици Србији 2018-2026., која указује на улогу и одговорност локалне самоуправе и то пре свега кроз креирање савета за здравље који би прaтили, извештавали и публикали годишње анализе различитих показатеља на локалном нивоу, утврђивали предлог плана јавног здравља и пратили спровођење програма, водили бригу о унапређењу приступачности здравствених услуга и доступности здравствене заштите осетљивим друштвеним групама. Стратегија предвиђа и измену прописа како би се локална самоуправа обавезала да финансира програме јавног здравља на својој територији.

|  |  |
| --- | --- |
| **Веза – ЦОР 2030** | **Веза – преговарачка поглавља са ЕУ** |
| Циљ 3. Обезбедити здрав живот и промовисати благостање за све људе свих генерација | Поглавље 28 – Заштита потрошача и заштита здравља |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| Општина Оџаци нема адекаватне услуве за пружање услуга свим становницима подручја – потребна реконструкција Дома здравља у Оџацима | Општина има довољно капацитета за пружање здравствених услуга – реконструисан Дома здравља, унапређени људски ресурси за пружање услуга социјалне заштите |

|  |  |
| --- | --- |
| **Мера 8.1 – Унапређење здравствене инфраструктуре кроз капитална улагања у дом здравља и амбуланте** | |
| **Начин на који мера доприноси остваривању приоритетног циља**  Мера обухвата капиталне инвестиције у оквиру којих су пре свега реконструкција и изградња новог Дома здравља, као и адаптација амбуланти у насељеним местима Каравуково и Бачки Брестовац. Наведене инвестиције представљају уређење здравствене инфраструктуре, која треба да допринесе остварењу циља подизања квалитета здравствене заштите на подручју општине Оџаци. | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | Активности потребне за реализацију мере су:  1. изградња новог објекта Дома здравља у Оџацима и опремање новом медицинском опремом која ће помоћи квалитету подизања услуга грађана општине Оџаци. Ова активност обухвата:  - израду пројектно техничке документације  - обезбеђивање средстава  - радови  2. Адаптација и санација амбуланти у насељеним местима Каравуково и Бачки Брестовац. Ова активност обухвата:  - израду пројектно техничке документације  - обезбеђивање средстава  - радови |
| **Одговорна институција** | Општина Оџаци и АП Војводина |
| **Процењена финансијска средства за спровођење мере** | 540.000.000,00 дин дом здравља + 30.000.000,00 дин опремања  6.000.000,00 дин амбуланте Каравуково и Б.Брестовац |
| **Потенцијални извор финансирања** | Општина Оџаци, АП Војводина и Република Србија |

|  |
| --- |
| **Приоритетни циљ 9 - Повећање доступности и квалитета социјалних услуга на територији општине Оџаци** |

**Опис циља:**

Приритетни циљ који се односи на подизање квалитета социјални услуга и повећања броја доступних услуга грађанима, реализоваће се кроз меру уређења самих просторија Центра за социјални рад, као и увођењем нових услуга за које је анализа показала да постоји потреба. Реконструкцијом Центра за социјални рад и пружањем социјалних услуга, услуга помоћ у кући, услуга личног пратиоца детета и МНРО повећаће се доступност и квалитет социјалних услуга на територији општине Оџаци.

У области социјалне заштите на снази је Стратегија социјалне заштите у Републици Србији до 2025. години, са посебно наглашеном улогом локалне самоуправе када су ове услуге у питању. Оно што је кључни проблем децентрализације социјалних услуга су финансијски капацитети локалне самоуправе за финансирање услуга на локалном нивоу, а тиме и питање права корисника да задовоље задовоље своје услуге на локалном нивоу. Поред наведеног, општина Оџаци планира да у планском периоду у већој мери подржи пројекте социјалне станоградње, образовања, преквалификације и инклузије, ка домаћим и страним донаторима, као додатну меру ка смањењу сиромаштва.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| 1.3. Применити одговарајуће националне системе социјалне заштите и мере за све, укључујући најугроженије, и до 2030. постићи довољно велики обухват сиромашних и рањивих | 19. Социјална политика и запошљавање |

|  |  |
| --- | --- |
| **Показатељ исхода 2020/2021. (базни)** | **Показатељ исхода 2028. (циљни)** |
| Број корисника социјалне заштите на евиденцији Центра за социјални рад, као укупног броја становника (17,25%)  Број корисника који немају приступ континуираним услугама социјалне заштите, а за којима исказују потребу (0 %)  Извор: Аналитички сервис ЈЛС, 2020 | Број корисника социјалне заштите на евиденцији Центра за социјални рад, као % укупног броја становника (25 %)  Број корисника који немају приступ континуираним услугама социјалне заштите, а за којима исказују потребу (0%)  Извор: Аналитички сервис ЈЛС, 2028. |
| Услуге које Центар за социјални рад континуирано пружа: услуге смештаја, новчана давања и услуге заштите  Извор: РЗС (2021.) | Услуге које Центар за социјални рад континуирано пружа, а није пружао у базној години: услуга помоћи у кући и услуга личног пратиоца детета и МНРО  Извор: ЦСР (2028.) |

|  |  |
| --- | --- |
| **Мера 9.1 – Реконструкција и адаптација зграде ЦСР** | |
| **Начин на који мера доприноси остваривању приоритетног циља**  Објекат Центра за социјални рад нема адекватне услове за тренутни број корисника, као и потенцијално нове кориснике. Потребна је адатација зграде Центра у циљу повећања броја просторија, као и набавка нове, модерније, опреме. Пројектно-техничка документација није израђена, због чега би то био први корак у планском периоду. Општина Оџаци би самостално финансирала инвестицију у зграду Центра за социјални рад. | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | - израда пројектно техничке документације  - извођење радова |
| **Одговорна институција** | Општина Оџаци |
| **Процењена финансијска средства за спровођење мере** | 50.000.000,00 динара |
| **Потенцијални извор финансирања** | Општина Оџаци |

|  |  |
| --- | --- |
| **Мера 9.2 - Увођење нових услуга у складу са потребама корисника** | |
| **Начин на који мера доприноси остваривању приоритетног циља**  Сврха ове мере је да се задовоље потребе корисника и потенцијалних корисника са територије општине Oџаци, које су идентификоване на основу постојећих података којима располаже Центар и утврђене анализом. Мера обухвата пружање нових социјалних услуга у смислу континуитета, и у складу са исказаним потребама становништва подручја општине Оџаци. Неке од тих услуга су: услуга помоћи у кући и услуга личног пратиоца детета и МНРО, | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | Навести конкретне активности које је потребно предузети да би се увела нова услуга  Нови кадрови, нове просторије, обезбеђивање финансијских средстава. |
| **Одговорна институција** | Општина Оџаци и Центар за социјални рад |
| **Процењена финансијска средства за спровођење мере** | 100.000.000,00 на годишњем нивоу |
| **Потенцијални извор финансирања** | Општина Оцаци |

|  |
| --- |
| **Приоритетни циљ 10 - Подигнут квалитет културних садржаја и услуга установа културе на територији општине Оџаци** |

**Опис циља:**

Општина Оџаци богата је културно-историјским наслеђем, културним манифестацијама и програмима у области културе. Постављени циљ би, кроз реализацију планираних мера, требао да допринесе подизању квалитета и доступности културних садржаја на територији Општине. Мере које је пре свега потребно предузети односе се на капиталне инвестиције у доградњу и реконструкцију Културног центра у Оџацима и домова културе у насељеним местима као и изградња ромског културног центра у местима где живи претежно ромско становништво. Недостатак биоскопске и позоришне сале такође би требао бити обухваћен са планом и пројектом објекта у Оџацима уз комплетно опремање. Када је реч о планским документима вишег реда, на снази је Стратегија развоја културе Републике Србије до 2029. године, која јасно указује на улогу и одговорност локалне самоуправе када је реч о развоју културних садржаја и инфраструктуре на њеном подручју. У наредном планском периоду, национална стратегија апострофира значај дигитализације културног наслеђа и савременог стваралаштва и давање препорука и смерница када је реч о учесницима на локалном нивоу. Даље, Страгегија указује на потребу активирања неискоришћњених простора на подручју ЈЛС за потребе културе, уметности, локалног стваралаштва, затим на континуирано образовање стручног кадра Општина Оџаци ће у имплементацији приоритетног циља, водити рачуна да у оквиру мера буду спроводене активности које су у складу са усвојеном националном Стратегијом.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| Циљ 11 – Учинити градове и људска насеља  инклузивним, безбедним, прилагодљивим и одрживим | 26. Образовање и култура |
| Подциљ 11.4 Појачати напоре да се заштити и обезбеди светска културна и природна баштина |

|  |  |
| --- | --- |
| **Показатељ исхода 2020. (базни)** | **Показатељ исхода 2028. (циљни)** |
| Издвајања из буџета општине Оџаци за област културе 3,49%  Извор: Завршни рачун Општине, 2020. | Издвајања из буџета општине Оџаци за област културе je 7 %  Извор: Завршни рачун Општине |

|  |  |
| --- | --- |
| **Мера 10.1 - Реконструкција Културног центра Оџаци** | |
| **Начин на који мера доприноси остваривању приоритетног циља**  Мера подразумева капиталне инвестиције у реконструкцију Културног центра у Оџацима, чиме би се обезбедио одговарајући простор за одржавање различитих културно-уметничких манифестација и других догађаја на подручју опшине Оџаци. | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | За реализацију мере, потребна је само једна активност, а односи се на обнову Културног центра у Оџацима. Део средстава већ је одобрен од стране Покрајинске влде (31,3 милиона динара) |
| **Одговорна институција** | Општина Оџаци и АП Војводина |
| **Процењена финансијска средства за спровођење мере** | 38.500.000,00 динара |
| **Потенцијални извор финансирања** | Општина Оџаци и АП Војводина |

|  |  |
| --- | --- |
| **Мера 10.2 - Реконструкција/санација објеката културе по насељеним местима Општине** | |
| **Начин на који мера доприноси остваривању приоритетног циља**  У већини места постоје домови културе у којима функционишу удружења и где се одржавају смотре стваралаштва, културно-уметничких друштава, изложбе и књижевне вечери. Они представљају основ очувања и развоја културе на селима и захтевају посебну пажњу посебно у местима где су удружења активна. Стање домова је углавном на нивоу минимума за задовољење услова функционисања. | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | Активности које је потребно спровести односе се на:  - израду техничке документације за санацију и реконструкцију домова културе у насељеним местима  - аплицирање за финансијска средства  - реконструкција/санација објеката |
| **Одговорна институција** | Општина Оџаци |
| **Процењена финансијска средства за спровођење мере** | 10.000.000,00 динара |
| **Потенцијални извор финансирања** | Општина Оџаци и АП Војводина |

|  |  |
| --- | --- |
| **Мера 10.3 - Развој и афирмација нових културних манифестација** | |
| **Начин на који мера доприноси остваривању приоритетног циља**  Oпштина Оџаци има значајан број културних манифестација, које се током године одржавању у скоро свим насељеним местима, од којих су неке веома значајне и претендују да постану традиционалне и својим значајем превазиђу границе општине Оџаци. | |
| **Врста мере** | Обезбеђење добара и пружање услуга |
| **Опис активности које је потребно спровести за реализацију мере** | Мера подразумева маркетиншке и друге активности у промоцију и афирмацију постојећих манифестација, као и креирање нових манифестација и културних програма. Реализацији ове мере значајно ће допринети и претходне две мере које се односе на капитална улагања у објекте културе. |
| **Одговорна институција** | Општина Оџаци |
| **Процењена финансијска средства за спровођење мере** | 4.000.000,00 динара |
| **Потенцијални извор финансирања** | Општина Оџаци, АП Војводина и Република Србија |

|  |
| --- |
| **Приоритетни циљ 11 - Развој нових и унапређење постојећих спортско-рекреативних капацитета на територији општине Оџаци** |

**Опис циља:**

Општина Оџаци има веома завидну спортску инфраструктуру и последично веома значајне спортске манифестације и такмичења. Опремање спортском опремом, подршка у стручном усавршавању и пројектним активностима спортских организација у смеру развоја спорта и спортске рекреације на територији општине Оџаци битан је предуслов повећања значајних међународних спортских манифестација које се одржавају у општини Оџаци. Свако насељено место би требало да има адаптиран терен за бављење спортом и анимирање грађана кроз разне спортске приредбе да се баве спортом и спортском рекреацијом у циљу побољшања здравља.

Када је реч о планским документима на вишим нивоима власти, истекла је Стратегија развоја спорта 2014-2018., док Закон о спорту јасно указује на обавезу ЈЛС да усвајају програме развоја спорта на својој територији и исте достава Министарству омладине и спорта (МОС).

На подручју општине Оџаци потребна су значајанија улагања у санацију и реконструкцију спортске инфраструктуре, повећање броја спортских терена, стаза и објеката, отворених и затворених, у складу са потребама грађана како би се створили адекватни услови за бављење спортом и спортском рекреацијом у свим насељеним местима општине Оџаци.

|  |
| --- |
| **Веза – ЦОР/Подциљеви Агенда 2030** |
| Циљ 11. Учинити градове и људска насеља инклузивним, безбедним, отпорним и одрживим |
| 11.1. До 2030. осигурати да сви имају приступ адекватном, безбедном и приступачном становању и **основним услугама** |

|  |  |
| --- | --- |
| **Показатељ исхода 2021. (базни)** | **Показатељ исхода 2028. (циљни)** |
| Издвајања из буџета општине Оџаци за област спорта (просек 2018-2020.) je око 1,4 %  Извор: финансијски извештаји Општине | Издвајања из буџета општине Оџаци за област спорта (просек 2021-2027.) je око 1,7 %  Извор: финансијски извештаји Општине |

|  |  |
| --- | --- |
| **Мера 11.1 - Унапређење спортске инфраструктуре на територији општине Оџаци** | |
| **Начин на који мера доприноси остваривању приоритетног циља**  Унапређење старе и веома оронуле спортске инфраструктуре представља предуслов за веће укључивање грађана у бављење спортом. За постизање постављеног циља веома је значајно уредити спортску инфраструктуру у свима насељени местима, како би иста била доступна свим грађанима. За уређење спортске инфраструктуре општине Оџаци нема довољно сопствених средстава, због чега планира аплицирање код донатора. | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | Градски стадион у Оџацима, Спортски терени по насељеним местима и Спортско пословни центар у Оџацима |
| **Одговорна институција** | Општина Оџаци |
| **Процењена финансијска средства за спровођење мере** | 100.000.000,00 |
| **Потенцијални извор финансирања** | Општина Оџаци, АП Војводина и Република Србија |

|  |  |
| --- | --- |
| **Мера 11.2 - Промоција спортско-рекреативних активости код грађана Општине** | |
| **Начин на који мера доприноси остваривању приоритетног циља**  Ова информативно-едукативна кампања има једнако битан утицај на остварење циља као и капиталне инвестиције у спортску инфраструктуру. Општина Оџаци планира самостално, али и у сарадњи са покрајинским и републичким институцијама, капмању са циљем већег укључивања грађана (пре свега жена и младих) у бављење спортским активностима и рекреацијом | |
| **Врста мере** | Информативно-едукативна мера |
| **Преглед активности које је потребно спровести за реализацију мере** | Анимирање грађана кроз разне спортске приредбе да се баве спортом и спортском рекреацијом у циљу побољшања здравља |
| **Одговорна институција** | Општина Оџаци |
| **Процењена финансијска средства за спровођење мере** | 10.000.000,00 динара |
| **Потенцијални извор финансирања** | Општина Оџаци, АП Војводина и Република Србија |

## Опис приоритетних циљева и мера за развојни правац: привредни развој

|  |
| --- |
| **Приоритетни циљ 12 - Одржива пољопривреда и рурални развој општине Оџаци** |

**Опис циља:**

Пољопривреда представља окосницу привредног развоја, живота и рада локалног становништва на територији општине Оџаци. Ово је свакако област за коју локална самоуправа планира да издваја значајнија средства, како у капиталне инвестиције, тако и у различите подстицајне мере. Овде су посебно значајне подстицајне активности у форми пружања кредитне подршке пољопривредним произвођачима, **где општина субвенционише камату пољопривредним произвођачима** и који могу остварити директан позитиван утицај на производњу и приходе. Kaда је реч о мери која укључује капиталне инвестиције, општина Оџаци планира улагања у наводњавање, одводњавање, атарске путеве и отресишта. Поред капиталних инвестиција, за унапређење пољопривреде веома су значајне и едукативне, информативне и саветодавне активности, које Општина планира као посебну меру.

Када је реч о планским документима вишег реда, област пољопривреде уређена је Стратегијом пољопривреде и руралног развоја Републике Србије до 2024. године.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| 2. Окончати глад, постићи безбедност хране и побољшану исхрану и промовисати одрживу пољопривреду | 11. Пољопривреда и рурални развој |
| 2.4. до 2030. обезбедити одрживе системе за производњу хране и применити отпорне пољопривредне праксе за повећање продуктивности и производње, које помажу у одржавању екосистема, које јачају капацитет за прилагођавање климатским променама, екстремним временским условима, сушама, поплавама и осталим катастрофама, и које прогресивно побољшавају квалитет земљишта и тла  2а. Повећати инвестирање, укључујући кроз побољшану међународну сарадњу, у руралну инфраструктуру, пољопривредна истраживања и саветодавне услуге, развој технологије и банака биљног и сточног генетског материјала како би се унапредили пољопривредни производни капацитети у земљама у развоју, а посебно у најмање развијенијим земљама  2.3. До 2030. удвостручити пољопривредну продуктивност и приходе малих произвођача хране, а посебно жена, аутохтоних народа, породичних пољопривредних произвођача, сточара и рибара, кроз безбедан и једнак приступ земљишту, другим производним ресурсима и подацима, сазнањима, финансијским услугама, тржиштима и могућностима за остваривање додатне вредности, односно за запошљавање ван пољопривреде |

|  |  |
| --- | --- |
| **Показатељ исхода 2020. (базни)** | **Показатељ исхода 2028. (циљни)** |
| Укупни расходи општине Оџаци у сектору пољопривреде износе 3,04% буџета  Извор: Завршни рачун 2021. | Укупни расходи општине Оџаци у сектору пољопривреде износе 7% буџета  Извор: Завршни рачун општине Оџаци |

|  |  |
| --- | --- |
| **Мера 12.1 - Финансијска подршка пољопривредним произвођачима – кредит** | |
| **Начин на који мера доприноси остваривању приоритетног циља**  Општина Оџаци планира да пружи финансијски подстицај кроз одобравање кредита пољопривредним произвођачима за куповину система за наводњавање, механизације, приплодних грла, кошница и сл. На овај начин помогло би се постојећим и новим пољопривредницима, олакаш приступ потребној опреми и омогућила већа конкурентност и боља тржишна позиција. | |
| **Врста мере** | Подстицајна мера |
| **Преглед активности које је потребно спровести за реализацију мере** | - расписивање конкурса  - одобравање средстава  - праћење и извештавање |
| **Одговорна институција** | Општина Оџаци |
| **Процењена финансијска средства за спровођење мере** | 5.000.000,00 динара (годишње) |
| **Потенцијални извор финансирања** | Општина Оџаци |

|  |  |
| --- | --- |
| **Мера 12.2 – Улагања у пољопривредну инфраструктуру** | |
| **Начин на који мера доприноси остваривању приоритетног циља**  Општина планира значајније капиталне инвестиције, и то пре свега у наводњавање, одводњавање, атарске путевие и отресишта. Општина нема у потпуности сопствена средства, због чега планира аплицирање код покрајинских институиција | |
| **Врста мере** | Обезбеђење добара и пружање услуга |
| **Опис мере / активности које је потребно спровести за реализацију мере** | - израда документације  - аплицирање за финансијска средства  - изградња, опремање |
| **Одговорна институција** | Општина Оџаци |
| **Процењена финансијска средства за спровођење мере** | 10.000.000,00 годишње |
| **Потенцијални извор финансирања** | Општина Оџаци и АП Војводина |

|  |  |
| --- | --- |
| **Мера 12.3 - Едукативне активности и подршка умрежавању пољопривредника** | |
| **Начин на који мера доприноси остваривању приоритетног циља**  Ништа мање значајне за постизање циља, у односу на капиталне инвестиције и финансијску помоћ, нису ни информативно-едукативно-саветодавне активности које се пружају пољопривредницима. Овде ће највећи акценат бити на едукацију пољопривредника када је реч о могућностима повлачењеа подстицајних средстава из различитих донаторских програма, а посебно у делу умрежавања (задругарство) | |
| **Врста мере** | Информативно-едукативна |
| **Опис мере / активности које је потребно спровести за реализацију мере** | - креирање едукативно-информативно-саветодавних програма  - одабир реализатора програма  - спрвођење програма  - праћење, извештавање резултата |
| **Одговорна институција** | Општина Оџаци |
| **Процењена финансијска средства за спровођење мере** | 1.000.000,00 динара (годишње) |
| **Потенцијални извор финансирања** | Општина Оџаци и АП Војводина |

|  |
| --- |
| **Приоритетни циљ 13 - Стварање услова за повећање запослености на територији општине Оџаци** |

**Опис циља:**

Општина Оџаци повећање запослености на подручју планира пре свега кроз капиталну инвестицију која се односи на радну зону и стварање услова за инвеститоре. Према подацима Републичког завода за статистику ”Преглед индустријских зона по општинама у Републици Србији” (новембар 2020.), на територији општине Оџаци постоји 1 зона укупне површине 292 хектара, од чега је употребљена површина свега 1% (3 хектара), у којој послузе 6 пословних субјеката. Индикатор инфраструктурне опремљености индустријске зоне је број испуњених инфраструктурних захтева од укупно осам ифраструктурних захтева (путеви, електични водови, гасне инсталације, телекомуникације, железница, водовод, канализација и управљање отпадом)[[7]](#footnote-7). Од укупно осам инфраструктурних захтева, радна зона Оџаци у Оџацима испуњава седам, не испуњава једино захтев гасних инсталација. Последње регистровано улагања у радну зону Оџаци регистовано је 2018. године. Општина Оџаци активно ради на привлачењу нових инвестиција, како би се побољшала економска ситуација Општине, али те активности нису у довољној мери ишкоришћене и потребно их је појачати. Кроз меру инфраструктурног уређења и опремања радне зоне, општина Оџаци сматра да ће створити услове за долазак нових потенцијалних инвеститора, што ће дати могућност отварања нових радних места за становнике општине Оџаци. Поред капиталних инвестиција у индустријску зону, општина Оџаци очекијује допринос повећању запослености и кроз подстицајну меру за развој предузетништва

Када је реч о планским документима вишег реда, приоритетни циљ даје допринос спровођењу Стратегије запошљавања у Републици Србији до 2026. кроз планирање и усмеравање мера активне политике запошљавања, сувенције и мере целоживотног учења. Овде је такође битно напоменути да национална Стратегија указује на потребу праћења стања и кретања на локалном тржишту рада у циљу константног прилађовања мера активне политике запошљавања. Општина Оџаци континуирано дефинише мере кроз локални план запошљавања.

|  |  |
| --- | --- |
| **Веза – ЦОР/Подциљеви Агенда 2030** | **Веза – преговарачка поглавља са ЕУ** |
| 8.5. До 2030. постићи пуну и продуктивну запосленост и достојанствен рад за све жене и мушкарце, укључујући и младе људе и особе са инвалидитетом, као и једнаку плату за рад једнаке вредности | Поглавље 20: Предузетништво и индустријска политика |
| 8.b До 2020. развити и операционализовати глобалну стратегију за запошљавање младих и применити „Глобални пакт за запошљавање“ Међународне организације рада |

|  |  |
| --- | --- |
| **Показатељ исхода 2020. (базни)** | **Показатељ исхода 2028. (циљни)** |
| Просечне зараде без пореза и доприноса 409 евра (48.113 у дин номинално)  Извор: ДевИнфо - РЗС | Просечне зараде без пореза и доприноса 850 евра  Извор: ДевИнфо - РЗС |
| Незапослена лица без квалификација (41,25%)  Незапослени млади 15-29 (18,6%)  Незапослени старији 55+ (29%)  Извор: ДевИнфо - РЗС | Незапослена лица без квалификација (20%)  Незапослени млади 15-29 (12%)  Незапослени старији 55+ (19%)  Извор: ДевИнфо - РЗС |

|  |  |
| --- | --- |
| **Мера 13.1 - Опремање постојеће индустријске зоне** | |
| **Начин на који мера доприноси остваривању приоритетног циља**  Уређење индустријске зоне отвара могућности привлачења нових инвеститора, а самим тим потенцијално и отварање нових радних места. У оквиру зоне потребне су следеће инвестиције: Наставак изградње саобраћајнице, наставак изградње атмосферске и фекалне канализације,... | |
| **Врста мере** | Обезбеђење добара и пружање услуга |
| **Преглед активности које је потребно спровести за реализацију мере** | - израда пројектно техничке документације  - аплицирање за финансијска средства  - извођење радова на инфраструктурном опремању радне зоне у Оџацима |
| **Одговорна институција** | Општина Оџаци |
| **Процењена финансијска средства за спровођење мере** | 200.000.000,00 дин. |
| **Потенцијални извор финансирања** | Општина Оџаци, АП Војводина и Република Србија |

|  |  |
| --- | --- |
| **Мера 13.2 - Подршка развоју предузетништва** | |
| **Начин на који мера доприноси остваривању приоритетног циља**  Мера подразумева пружање подршке развоју предузетништва, анимирању младих, жена и свих других са подручја општине Опово, у циљу развоја малог бизниса. Општина у планском периоду планира да пружи подршку старт ап пројектима кроз набавку опреме, пружање подршке информисања и едукације за аплицирање на донаторске програме и друго у складу са препознатим потребама. Реализација мере даје директан допринос остварењу циља кроз повећање запослености, али и повећање прихода локалног становништва, што је, кроз предузетничке пројекте, најчешће веома одржив облик остваривања прихода. | |
| **Врста мере** | Подстицајна мера |
| **Преглед активности које је потребно спровести за реализацију мере** | Активност која је потребна за реализацију ове мере је издвајање финансијских средстава за субвенције за самозапошљавање. Средства би се одобравала кроз конкурс, а издвајања би делимично била из буџета локалне самоуправа, док би се за други део средстава аплицирало код Републике. |
| **Одговорна институција** | Општина Оџаци |
| **Процењена финансијска средства за спровођење мере** | 8.000.000,00 динара |
| **Потенцијални извор финансирања** | Општина Оџаци и РС |

|  |  |
| --- | --- |
| **Мера 13.3 - Подршка кроз програме преквалификације, доквалификације радне снаге** | |
| **Начин на који мера доприноси остваривању приоритетног циља**  Прoграми прeквалификациje и дoквалификациje су едукативни програми Националне службе за запошљавање који омогућавају промену занимања или стицањe виших квалификациjа, према захтевима тржишта рада, а са циљем повећања шансе за добијање запослења. Прeквалификациjа сe рeализуje уз пoмoћ спeциjализoваних цeнтара или пoслoдавца и oмoгућава стицање знања и вeштинe кojа сe тражe на тржишту. Општинна ће, поред издвајања финансијских средстава, активно радити на промоцији ових програма и информисању грађана. | |
| **Врста мере** | Информативно-едукативна/Подстицајна |
| **Преглед активности које је потребно спровести за реализацију мере** | Мера се спроводи кроз капмању општине и обезбеђивање средстава за спровођење конкурси за програме преквалификације/доквалификације који се спроводе преко Националне службе за запошљавање |
| **Одговорна институција** | Општина Оџаци |
| **Процењена финансијска средства за спровођење мере** | 5.500.000,00 динара годишње |
| **Потенцијални извор финансирања** | Општина Оџаци |

# 6. Оквир за спровођење, праћење спровођења, извештавање и вредновање

У оквиру овог поглавља представљен је механизам улога, одговорности као и календар активности када је реч о процесу праћења спровођења, извештавања и вредновања усвојеног Плана развоја Општине. Наведени процес се спроводи у циљу повећања ефикасности у спровођењу и повећању вероватноће остваривања приоритетних циљева.

* ***Праћење спровођења***

Праћење спровођења је *континуирана активност*, која се спроводи свакодневно током године. За потребе спровођења Плана развоја општине Оџаци 2022-2028. креиран је институционални оквир са два основна нивоа структуре, а то су:

- *координационо тело* (доносиоци одлука унутар Општине) и

- *носиоци мера* дефинисани у оквиру Плана.

Наведена структура врши праћење остваривања приоритетних циљева по учинцима, одступања тј. разлику уколико постоји, доноси одлуке за превазилажење насталих одступања, изазова и проблема када је реч о постизању учинака.

Координационо тело има *координатора* чија улога је прикупљање информација о спровођењу мера и одржавање континуиране комуникације, пре свега између координационог тела и носиоца мера, детектовање проблема и давање препоруке за решавање истих, праћење усаглашености средњорочних планова институција са мерама у Плану развоја, припрема материјале, извештава координационо тело, и обававља административно-техничке послове.

План развоја се спрооводи путем средњорочног плана, тј. средњорочни план је алат за операционалнизацију. Спворођење се врши тако што се *подаци прикупљају за сваку од активности у оквиру мера.* Процес прикупљања и обраде података у вези са реализацијом појединачних активности у оквиру сваке од мера, као и података о остваривању конкретних показатеља (за мере и циљеве) је одговорност ***руководиоци одељења***, у складу са надлежностима. Подаци се прикупљању из различитих примарних и секундарних извора (дефинисани обрасци за прикупљање од носиоца мера, званична статистика, анкете/упитници по потреби).

* ***Вредновање***

Вредновање је утврђивање степена промене који је настао спровођењем мера из Плана развоја и степен достизања приоритетних циљева, а спроводи се *периодично*. Вредновање се врши на основу података добијених од руководиоца одељења, органа и организација одговорних за спровођење мера, али и података добијених из званичних статистичких база. Утврђивање степена настале промене спровођењем плана развоја треба да укаже на потенцијалну потребу преиспитивања и унапређења (ревизије) Плана развоја.

* ***Извештавање***

Извештавање се реализује кроз извештавање о спровођењу средњорочних планова, извештавајући на тај начин и о спровођењу Плана развоја. У периоду спровођења Плана развоја, општина Оџаци ће израђивати две врсте извештаја, а то су:

* годишњи извештај о спровођењу средњорочног плана који је истовремено и извештај о спровођењу Плана развоја
* трогодишњи извештат о постигнутим учинцима Плана развоја

Узимајући у обзир чињеницу да ће општина Оџаци средњорочни план израђивати током 2022. године, а за период 2023-2025., први извештај о спровођењу средњорочног плана биће израђен у марту 2024. године за претходну годину, чиме ће бити израђен и извештај о спровођењу Плана развоја. Први извештај о постигнутим учиницима Плана развоја биће израђен у првом кварталу 2025. а најкасније до јуна наведене године, за претходни трогодишњи период.

Предлог извештаја о учинцима спровођења Плана развоја утврђује Општинско веће и исти подноси Скупштини општине (најкасније у року од шест месеци од истека трогодишњег периода спровођења). Након усвајања извештаја о учинцима Плана развоја, Општинско веће, као и Скупштина Општине, могу утврдити потребу за спровођењем *ревизиј*е Плана развоја, уз образложење разлога за ревизију. У случају утврђивања потребе, поступак ревизије Плана развоја биће спроводен по истој процедури која је дефинисана и за усвајање Плана развоја.

Када је реч о конкретним именовањима односно формализацији структуре са спровођење Плана развоја, исто ће бити спроведено након усвајања средњорочног плана. До тог момента, структура за праћење спровођења плана равзоја биће интегрисана са структуром задуженом за програмско буџетирање.

# 7. Прилог

Прилог 1 - Преглед и анализа постојећег стања у области економског развоја

Прилог 2 - Преглед и анализа постојећег стања у области друштвеног развоја

Прилог 3 - Преглед и анализа постојећег стања у области комуналне инфраструктуре и заштите животне средине

1. Одлука о приступању изради Плана развоја општине Оџаци за период 2022-2028. године [↑](#footnote-ref-1)
2. Службени гласник РС, бр. 30/18. [↑](#footnote-ref-2)
3. https://www.odzaci.rs/vesti/opstina-odzaci-pristupila-izradi-plana-razvoja-za-period-2022-2028-godine [↑](#footnote-ref-3)
4. SMART - Specific, Measurable, Achievable, Realistic, and Timely [↑](#footnote-ref-4)
5. Публикација Општине и региони 2020. [↑](#footnote-ref-5)
6. Извор: Општине и региони у Републици Србији [↑](#footnote-ref-6)
7. Инфраструктурна опремљеност индустријских зона у Републици Србији [↑](#footnote-ref-7)